
11am – Sur Korea vs Portugal 


11am – Ghana vs Uruguay 


3pm – Serbia vs Suisa 


3pm – Camerun vs Brazil 

HOLIDAY 


SO! 
1 


Dia 


APEX BARCADERA 8:00AM - 12:00 PM 


*ALL SALES FINAL DELIVERY IN 2022 


discount 


old stock pavers 


up to 


*ALL SALES FINAL DELIVERY IN 2022 


10% 


APEX CEMENT 
min. 1 PALlET 


discount 


SPECIAL 


READY mix 


*selected blocks 


discount 


& BLOCKS 
santo di 
pleister 
10% 


discount 


descuento pa 


pavers 


pre-order 2023 


new production 
5,6 & 8 cm 


HEINEKEN TA 
ANUNCIA AUMENTO 
DI SU PRODUCTO 
CU 10.7% PA 2023 


NA ARUBA 1% ADICIONAL DI BBO 


CU ENTREGA DI CAMBIONAN 
LEYNAN FISCAL NA PARLAMENTO 


GOBIERNO A ADELANTA 
“PAKJESAVOND” 
DI SINTERKLAAS 
PA PUEBLO 


DEN un pais caminda derecho di hende 
muhe no tin balor, ayera e Frances, Stéphanie 
Frappart, a marca historia den futbol mundial, 
ora cu el a bira e prome hende muhe, cu ta dirigi 
un wega den un copa mundial. Frappart na 
inicio di siman a wordo asigna pa FIFA pa guia 
e wega decision entre Costa Rica y Alemania  y 
el a cumpli cabalmente cu su responsabilidad. 
Frappart na 2020 a bira e prome hende muhe 
cu a dirigi un wega di Champions League mien- 
tras cu el a dirigi tambe e final di e Super Copa 
Europeo. Tremendo actuacion ayera, un trabou 
dominante y di gran nivel. 
Biba libertad hende muhe! 


HISTORIA SKIRBI PA 
HENDE MUHE DEN MUNDIAL 


Potret via GettyImages 


Stéphanie 
Frappart 

A 
yera na Hulanda, e “brouwerij” cu ta produci cerbes Heineken, a informa e sec- 
tor di horeca cu entrante prome di Januari di 2023, su producto lo aumenta cu 
10.7% cual ta wordo agrega na e aumento di 5.8% cu a wordo introduci na luna di 
augustus ultimo. Segun vocero di e compania, esaki ta debi cu “nos ta bibando den 
temponan abnormal,” pero e participacion of miho bisa e decision di Heineken aki, a 
sorprende e sector di horeca cu ya caba ta wordo confronta cu e presion di aumento 
di gasto di energia, aumento di huur, problema pa escasez di trahado y debenan di 
corona cu ainda no a wordo paga totalmente. 
Entre otro tin doño di un restaurant cu a mustra cu e sector di horeca ta bibando 
den un circulo vicioso na e momentonan aki, for di cual ta mustra dificil pa ser 
por lo pronto. 


KHN, cu ta organisacion Koninkrijk Horeca Nederland ta trahando riba un 
reaccion oficial pa loke ta e participacion di Heineken pero ya indicando cu 
sin duda nan ta “not amused.” Sinembargo den e proceso aki tin cu realisa cu 
Heineken tambe ta wordo confronta cu aumento di gasto di energia y aumento 
barbaro di materia prima y no tin otro solucion na man, cu no ta di hinca e 
gastonan adicional aki, den e prijs di nan producto. 


Na mes momento vocero di Heineken a mustra cu parti di e aumento di 
gastonan, e compania ta absorba un parti di esaki mustrando asina cu e 
compania kier atende e situacion aki den e forma mas responsabel posibel, 
mustrando cu e aumento ta uno drastico pero na mes momento aumento di 
gastonan di operacion, a bira gigantesco. 
A ser mustra cu rond mundo tin gastonan di produccion a conoce aumento 
di 20% of mas y cu esaki ta algo cu ta dificil pa esaki wordo neglisha of no 
wordo incalculas. 


ARUBA 
Aki na Aruba e representante di Heineken no a haci un participacion oficial 
ainda pero aki tambe lo bay tin mesun situacion caminda cosnan tin cu cambia 
ainda mas drastico. 
Fuera cu Heineken na Hulanda a anuncia un aumento di 10.7% entrante 
prome di Januari 2023, mester corda cu mesun fecha aki, aumento di BBO te 
na 7% tambe ta bira un realidad y ta mas cu claro cu esaki tambe lo tin su 
efecto riba prijs di e producto. 


Sinembargo aki tambe tin e otro cara falso di comercio rond mundo, ya 
cu mientras cu aumento gasto di energia dor di e crisis petrolero, ta for di 
algun tempo caba, e situacion riba mercado mundial di petroleo a cuminsa 
normalisa su mes formalmente pero esaki no ta ser transmiti den reduccion di 
prijs di combustibel. 


Heineken ta anuncia 
aumento di su producto 
cu 10.7% pa 2023 


Na Aruba 1% adicional di BBO 

N 
ormalmente tin hende cu ta celebra “pakjesavond” di 
Sinterklaas e anochi di 5 di December pero tambe tin 
esunnan cu ta celebra e anochi special aki pa muchanan, e 
anochi di 4 di December caminda ta pone regalonan den un 
sapato cu yerba. 
Gabinete Wever Croes II sinembargo, a dicidi di adelanta 
tur hende cu celebracion di Sinterklaas e aña aki, caminda 
el a dicidi di duna pueblo su “pakjesavond” diaranson 30 
di November, ta pueblo ricibi e regalo aki dia prome di 
December. 


E regalo di gobierno ta cu tur hende den pueblo ta haya 
mesun regalo, ya cu introduccion di cambio di leynan fiscal, 
tur hende ta haya mesun pakete, cu e diferencia cu esunnan 
cu financieramente tin e sosten adecuado, esaki lo ta mas 
facil pa carga compara cu esunnan di menos entrada of 
entrada masha limita. 


Entrega di e pakete di medida aki, a bay segun e tradicion cu 
algun partido politico ta ‘master’ den aplica e sistema aki, 
esta di entrega e tipo di medidanan aki, den un ambiente 
silencioso caminda pueblo tin atencion pa otro asuntonan y 
no lo ripara cu nan a bolbe wordo sorprendi. 
Normalmente tin e dicho cu esaki ta tuma luga manera un 
‘ladron den anochi’ pero e palabra ladron no ta cuadra den 
esaki of hasta e ta un termino mucho pisa y for di luga. 


Memey di tur fanfaria cu tin na Hulanda, cu recepcion 
inexplicabel pa Minister Plenipotenciario Ady Thijssen su 
nombramento, cu negociacionnan na Den Haag pa atende 
c’un debe miyonario, e cambio di ley aki a wordo presenta 
na Parlamento. 


AWEMainta por a compronde cu awor tanto Parlamento como 
Raad van Advies di dos siman di tempo pa duna conseho y 
haci pregunta na gobierno pa loke ta e cambionan fiscal 
aki pero ta un hecho cu dia 16 di December ta ultimo dia 
cu Parlamento ta disponibel ya cu su dia siguiente ta inicia 
reces cu ta e periodo di vacacion. 


Pa e cambionan fiscal aki drenta na vigor pa prome di Januari 
2023, lo sobra dos pa tres dia maximo pa Parlamento trata 
y aproba e cambionan aki caminda por anticipa cu esaki 
lo tuma luga diaranson 14 y diahuebs 15 di December pa 
Parlamento atende cu e ley aki. 


Te cu ayera tardi no tin ningun reunion di Parlamento 
riba agenda pero ta spera cu pa otro siman ora cu 
Parlamentarionan cu ta den exterior regresa Aruba, lo 
anuncia tambe e fecha cu e reunion aki lo tuma luga. 


Normalmente e posibilidad tabata existi cu durante di reces 
tambe Presidente di Parlamento por yama miembronan pa 
bin atende un reunion cu tin un caracter di urgencia pero 
practicamente ta conoci cu mayoria di parlamentario- y 
mandatarionan, lo pasa dianan di fiesta den exterior. 


Partidonan di oposicion a vocifera nan pensamento caba 
cu gabinete Wever Croes II lo tin cu reuni cu gremionan 
prome cu trata e cambionan aki den Parlamento pero pa un 
proceso asina, simplemente no tin tempo suficiente mirando 
cu e cambionan aki tin cu wordo introduci pa dia prome di 
Januari di 2023. 


Cu entrega di cambionan leynan fiscal na Parlamento 


Gobierno a adelanta “pakjesavond” 
di Sinterklaas pa pueblo 

D 
iabierna 25 di Feabruari di 2022, pues e aña aki, Min- 
ister di Asuntonan Economico, Geoffrey Wever, den un 
conferencia di prensa a informa pueblo cu gabinete Wever 
Croes II, “lo ta restaurando centro di Oranjestad cual riba 
su mes tabata un indicacion di speransa pa e sector comer- 
cial den caya grandi. 


Minister Wever a haya un recorido den Caya Betico Croes 
caminda el a combersa cu algun comerciante doño di 
negoshinan den e centro di Oranjestad. 
Diaranson 6 di Juli di 2022 aki, Minister Geoffrey Wever 
ta anuncia un biaha mas cu: “den e proximo lunanan nos 
dilanti, lo ta moviendo mas cerca pa realisacion di e plan pa 
revitalisa centro di ciudad y lo keda comparti esaki cu comu- 
nidad.” 


Dialuna 4 di September di 2022, un biaha mas Minister Croes 
riba su vision pa drecha centro di Oranjestad ta declara lo 
siguiente: “Na principio, ora cu a presenta e proyecto di 
Centro di Oranjestad, e intencion tabata pa bin c’un otro 
sorto di negoshi, contrario cu actualmente cu tin hopi sorto 
di negoshi di mesun tipo. 


Pero loke mi kier logra ta cu centro di ciudad ta bira un luga 
unda cu nos hendenan ta bay biba, unda cu tin mas oficina, 
mas actividad cu no ta solamente retail pero tambe un 
centro gastronomico. 


Tin hopi desaroyo di sector priva den e direccion aki y gobi- 
erno su meta ta pa facilita esaki y pa stimula esey pa purba 
atrae otro inversionistanan pa nan tambe wak e oportuni- 
dadnan cu centro di ciudad tin di ofrece.” 


Esaki pues tabata e vision di Minister di Economia dy su 
gobierno pa loke ta centro di Oranjestad y pa e motibo aki, 


tabata tog un sorpresa agradabel, ora cu pa mey anochi di 
diaranson ultimo rumbo pa diahuebs prome di December, 
personal di DOW haci algun cambio den loke pueblo conoco 
mas tanto como “caya grandi,” esta Caya Betico Croes, pa 
asina trafico di motor por pasa henter dia y anochi. 


Esaki gobierno y sigur e Minister, ta kere cu lo duna un 
sosten grandi na negoshinan ubica den e centro aki, cu lo 
percura pa un “boost” enorma pa nan bin haci compra den 
centro di ciudad. 


Na mes momento tin cu señala si cu alrededor di 50% di 
edificionan ubica den Caya Betico Croes, ta bashi pa algun 
tempo caba, hopi di nan a cera porta durante di e pandemia 
y nunca mas a habri e negoshi bek. 


Hopi edificio, tanto den e caya aki como den cayanan na 
banda, ta den mal estado y bandona cu no ta duna un bon 
impresion di e sector aki. 


Na mes momento tambe gobierno a informa cu e recorido 
di tram desde ayera lo no core pasa mas den Caya Betico 
Croes, pero lo pasa pabou di edificio di Zara y lo regresa bek 
pa su centro b banda di stacion di Arubus. 


Minister Geoffrey Wever mes no ta na Aruba pero a biaha 
pa Hulanda hunto cu Minister Glenbert Croes caminda e no 
por tabata presenta pa inicio di e vision di su gobierno, pa 
“revitalisa” centro di Oranjestad, cu a inicia ora cu a dicidi 
di habri centro di Oranjestad pa trafico di motor pasa di dia 
y anochi. 


Algo ta algo, un vision ta keda un vision, apesar cu tur hende 
a spera un vision mucho mas grandi cu habri e caya di Betico 
Croes. 


Analisis 


Un vision ta un vision 
hasta esun di un Minister 

D 
esaroyo di San Nicolas ta un parti esencial di e vi- 
sion y maneho di Minister di Asuntonan Economico, 
Comunicacion y Desaroyo Sostenibel, mr. Geoffrey Wev- 
er. Den cuadro di esaki Minister Wever ta riba un biahe 
cortico pa Hulanda hunto cu Minister Glenbert Croes pa 
explora un aliansa strategico pa e desaroyo di e area in- 
dustrial di San Nicolas. E reunion a tuma lugar diahuebs 
mainta. 


Minister Wever ta kere firmemente den partnerships 
strategico pa logra resultadonan concreto y ta contento 
cu despues di e Trade Mission na Merca di september, 
na cual Minister Wever a participa como parti di e dele- 
gacion di Reino Hulandes, e contacto cu part- 
nernan a continua. 
Minister Wever a cuminsa caba cu trabounan 
pa revitalisa y desaroya San Nicolas door di 
duna San Nicolas atencion den su maneho 
nobo. E modernisacion di e maneho di permiso 
di negoshi – por ehempel – ta facilita pa direct 
foreign investors haya permiso di negoshi den 
area di San Nicolas. 


Tin diferente sugerencianan prepara door di 
Comision Recuperacion Economico di incen- 
tivanan di inversion y incentivanan fiscal pa 
stimula inversion den e economia di Aruba cu 
atencion special pa desaroyo di San Nicolas. E 
international marketing campaign intensivo cu 
lo ser lansa dentro de poco pa promove Aruba 
riba mercado internacional, tin atencion special 
pa nos “Creative Industries”. Tin un proyecto 
den preparacion pa San Nicolas cual a wordo 
identifica hunto cu SNBA como e prome area cu 
ta bai desaroya pa asina por atrae turistanan y 
localnan pa bin bek San Nicolas. 


“Nos compromiso ta cu San Nicolas y pa e motibo 
ey nos mester bai ‘the extra mile’ pa atrae inver- 
sionistanan pa San Nicolas y asina trece desa- 
royo pa San Nicolas y tur habitante conforme 
nos vision pa San Nicolas” – Minister Geoffrey 
Wever. 


Diabierna awo Minister Wever ta regresa bek pa 
Aruba despues di e reunion pa explora aliansanan 
strategico pa desaroyo di San Nicolas. 


Minister Geoffrey Wever a bay explora 
chens pa San Nicolas na Hulanda 

SCAN PA PRE-APLICA 


eamigo.com/lastminute 


Nos por yuda’bo logra bo 
metanan prome cu aña caba 


Pre-aplica den 1 minuut 


Beroeps vennootschappen 
Hopi ta e companianan cu ta bay wordo afecta, pasobra cu e empresa no ta produci 
e placa ey pa e director/doño. Pero tambe tin hopi empresa di cierto ofishi (beroep 
vennootschappen) cu tambe ta tene e empresa den operacion y vibrante a base di 
un reparticion di e bienes di e compania pa hacie mas factibel y atractivo posibel. 
E companianan aki tambe ta bay haya nan confronta cu gobierno ta bay bisa kico un 
salario di un dokter, dentista, arkitecto, administrado, abogado of ingeniero mester 
ta den su vennootschap. Cu austeridad cu propio salario hopi bes e doño/accionista 
ta crea espacio financiero pa inverti den engrandece y innova su empresa. Esaki 
tambe ta bay wordo afecta dor di e medida di e gobierno di MEP/RAIZ. 


Raad van Advies ta alarma 
“De Raad vreest dat de gebruiklijkloonregeling, zoals die thans wordt voorgesteld 
verstrekkende gevolgen zal hebben voor de MKB, dat van wezenlijk belang is voor 
de economische groei en de werkgelegenheid in Aruba. Het voorstel belemmert de 
ondernemers in het MKB en prikkelt niet om te gaan ondernemen”. 


Eman ta bisa cu advertencia di Raad van Advies ta hopi cla riba e “gebuikelijklooon- 
regeling”, pero tambe e otro medidanan den e pakete di MEP/RAIZ e instituto di 
conseho ta mira consecuencianan negativo pa empresanan, economia y clima di 
inversion. Ta henter Aruba ta bay wordo strangula p’e pakete di medida aki mr. Mike 
Eman ta enfatisa. 


Lider di Fraccion di AVP mr. Mike Eman: 


Den 2023 MEP/ 
RAIZ ta bay caba di 
strangula empresa 
chikito y mediano 


E 
pakete di medida pa 2023 lo ta devastador p’e 
pueblo, pero tambe pa empresanan mediano y 
chikito. Analisando den profundidad e leynan cu ta 
bay wordo imponi pa 2023 e Lider di Fraccion di AVP 
mr. Mike Eman ta constata cu e consecuencianan di 
tur locual ta bay bin tambe pa e empresarionan ta bay 
strangula e empresanan y afecta nos economia sev- 
eramente. Eman ta mustra cu no ta solamente su frac- 
cion y e ta pensa asina, pero tambe Raad van Advies. 
E ta cita: “De Raad vreest dat de gebruiklijkloonre- 
geling, zoals die thans wordt voorgesteld verstrek- 
kende gevolgen zal hebben voor de MKB”; “De Raad 
ziet verder door de voorgestelde belastingmaatregelen 
aanzienlijke risico’s ontstaan op sociaal- en macro 
economisch gebied”. 


Impuesto riba salario ficticio 
Un di e medidanan cu e gobierno di MEP/RAIZ ta bini 
cune ta cobra un impuesto basa riba un salario ficticio 
cu gobierno ta bay impone riba e director-accionista di 
un compania (vennootschap). Si e doño no ta tumando 
un salario of ta tumando un salario abao toch den e 
pakete di medida ta inclui un clausula (gebruikelijk- 
loonregeling) cu gobierno ta bay impone un impuesto 
basa riba un calculacion di kico un persona asina segun 
gobierno ta supose di gana. 
E hecho cu hopi doño/accionista ta haci sacrificio pa 
no tuma salario halto for di su empresa pa por mantene 
e compania den operacion no ta interesa gobierno. E 
gobierno di MEP/RAIZ no sa of ta haci manera nan no 
sa cu ta hopi t’e companianan cu ta keda factibel pa 
motibo cu e doño/accionista ta haci e sacrificio aki: ta 
paga tur empleado prome cu e propio doño/accionista 
ta tuma un salario. E suma minimal cu lo aplica ta 48 
mil pa aña. 

Relacionnan Exterior ta un asunto cu ta cay directamente bou di Reino. 
Actualmente, Prome Minister, den nomber di Reino mes ta haciendo 
esaki mirando e bon contacto cu su persona tin cu e diferente consula- 
donan. Pa por a topa y combersa cu e embahadornan di diferente pais 
ta algo hopi positivo. “Pa Aruba e ta di gran beneficio pa mantene un 
bon relacion cu e embahadanan di otro pais y p’esey ta importante pa 
Aruba tin un representante clave na Hulanda”. 


Prome Minister dilanti tur presente a gradici señor Thijsen pa acepta e 
reto di ambos funcion y a expresa tambe di ta contento cu e trabou cu 
Señor Ady Thijsen ta bin ta haciendo y tin tur confiansa cu e lo sa di 
sigui representa pais Aruba den tur dos funcion debidamente. Tambe 
Prome Minister a gradici famia di señor Thijsen cu ta un sosten fuerte 
pa señor Thijsen. Sigur no ta algo facil pa laga bo pais pa asina sirbi bo 
pais den un pais leu manera Hulanda. 


“Un dia manera awe ta yena mi di hopi orguyo di ta Minister President di 
pais Aruba. Gobierno di Aruba ta confia cu bo lo honra interes di Aruba 
y Arubianonan na Hulanda. Nos tin hopi confiansa cu bo tin a capacidad 
y tur cos pa eherce e trabounan aki. Bo ta e persona corecto pa e trabou 
aki”, Prome Minister Evelyn Wever-Croes a expresa. 


Gobierno di Aruba a presenta sr. Ady Thijsen 
oficialmente como Minister Plenipotenciario 


Y representante di union Europeo di Aruba na Hulanda 


D 
iaranson anochi durante un ceremonia ame- 
no den presencia di embahadornan di varios 
pais, representantenan di Eerste Kamer, Tweede 
Kamer, Raad van State, Gobierno di Hulanda, 
representantenan di BZK, universidadnan y ho- 
gescholen, Gobierno di Aruba a presenta oficial- 
mente sr. Ady Thijsen como e Minister Plenipo- 
tenciario y representante di Union Europeo pa 
Aruba na Hulanda. Señor Thijsen tin e respon- 
sabilidad pa honra Arubianonan cu ta bib ana 
Hulanda, como tambe pa fortalece relacion den 
Reino y specialmente entre Hulanda y Aruba. 


Durante e evento aki tabata tin un cantidad di 
persona presente cu a bin pa expresa nan grat- 
itud y aprecio pa cu e relacion cu Arubahuis tin 
cu nan. Tambe a duna compliment na Gobierno 
di Aruba pa cu e manera con a maneha e 
pandemia. Hopi ta esnan cu a indica cu nan ta 
mira e desaroyo actual y con lihe Aruba ta recu- 
perando. Prome Minister Evelyn Wever-Croes a 
expresa di ta hopi orguyoso pa scucha cuanto 
hende ta elogia y duna palabranan caluroso pa e 
manera con Gobierno ta trahando den bienestar 
di e pueblo. 
Tambe, Prome Minister a indica cu e ta aprecia 
e presencia di e embahadornan di diferente pais 
na e evento aki, mirando cu relacionnan exterior 
no ta algo cu Aruba por haci riba su mes. 

D 
urante su reunionnan na Tweede Kamer, Parlamento Hu- 
landes na Den Haag diaranson 30 di november, Prome 
Minister Evelyn Wever-Croes a topa cu ex-Secretario di Es- 
tado di Reino señor Raymond Knops. Den combersacion cu 
e ex-Secretario di Estado di Reino, señor Knops a expresa, 
den su posicion di Parlamentario miembro di Tweede Kamer, 
cu e ta sigui desaroyo di Aruba y ta hopi impresiona cu e pa- 
sonan cu Gobierno di Aruba a dal den su maneho y a expre- 
sa cu e ta contento di mira cu Aruba ta bayendo bon. 


Prome Minister y Parlamentario Hulandes Knops a papia riba 
temanan concerni desde tempo cu nan a traha hunto den e 
temporada cu señor Knops tawata encarga cu asuntonan di 
Reino y tambe a toca temanan interesante riba e posibili- 
dadnan actual pa Aruba. 


Señor Knops tambe ta mira cu tin posibilidad y a presenta 
contactonan di personanan clave cu por yuda Aruba sea den 
reformanan, den desaroyonan of simplemente riba temanan 
financiero. 


“E ta bunita pa mira cu apesar di cuanto discusion cu nos 
tawata tin, y diferencia di opinionnan varios biaha, pero 
semper, cu respet nos a logra yega na cosnan importante pa 
Aruba”, Prome Minister Evelyn Wever-Croes a expresa. 


M 
anera ta conoci, Prome Minister Evelyn Wever - Croes 
ta actualmente na Hulanda pa atende diferente re- 
union den cuadro di Aruba su situacion financiero. Un di e 
reunionnan cu tabatin tabata cu Centraal Planbureau (CPB) 
cual t’e instancia na Hulanda cu ta haci calculacion estadis- 
tico y proyeccionnan p’e gobierno Hulandes. 


Prome Minister Wever - Croes a splica cu Aruba ta den 
proceso pa mehora su calculacionnan y proyeccionnan 
economico. Den cuadro di esaki a reuni cu CPB pa mira con 
por mehora esaki pa evita cu ta haya hopi discusion ora 
trata introduccion di cambionan manera cambio di belasting 
y efecto financiero, cual tabata un punto di discusion cu CFT. 
Ademas, Prome Minister a indica cu mirando cu pa otro aña 
ta cumpli cu e normanan principal, ta purbando di soluciona 
otro asuntonan pendiente. Expertonan di Directie Financien 
a splica con nan ta haci proyeccionnan specialmente pa 


termino largo, y nan a indica cu nan ta haci mescos akinan. 


Finalmente Premier Wever - Croes a bisa cu e reunion a bay 
bon. CPB a indica cu Aruba ta riba un bon caminda y cu 
nan lo yuda Aruba unda cu por. Considerando cu Aruba ta 
saliendo for di efecto di e pandemia, esaki lo yuda pa nos 
tin finansa publico sostenibel y duradero den futuro, Prome 
Minister a termina bisando. 


Siguiendo desaroyo di Aruba como Parlementario Hulandes: 


Ex-secretario di Estado di Reino señor Raymond Knops 
ta impresiona cu maneho di gobierno di Aruba 


Premier Evelyn Wever - Croes: 
A reuni cu Centraal 
Plan Bureau na Hulanda 


Pa mira con Aruba por haci mihor 
proyeccion y calculacion economico 

M 
inPres a declara pa di tantisimo biaha na Parlamento 
cu ainda e rapport di CAD tocante Arubahuis y ex Gev- 
Min Besaril no ta cla, loke ta hopi straño. E punto importante 
toch no ta si e rapport ta cla of no, sino si MEP ta tuma na 
serio un rapport di CAD. Nos experiencia ta cu MEP no ta 
haci nada cu un rapport di CAD. 
Un di e motibonan cu ReD a lanta ta cu partidonan tradi- 
cional ta pone rapportnan di CAD of di ARA den lachi y nada 
ta wordo haci cu nan. Ora ReD a drenta gobierno nos a 
cambia e dinamica aki. E momento cu nos a descubri iregu- 
laridadnan den e subsidio di SKOA, nos a encarga CAD cu un 
investigacion independiente y profesional. A pesar cu CAD 
ta onderbezet, den cuestion di luna rapport a keda cla. Pero 
mas importante ta cu nos a tuma diferente accion a base di 
e rapport di CAD, entre otro terugvordering di subsidie y bay 
Ministerio Publico. Nos partner den coalicion, MEP, a purba 
tur manera pa debilita of sconde e rapport aki di CAD. 


MEP tin un pasado caba di no tuma na serio un rapport di 
CAD. Djis pa menciona otro ehempel. Ora mi tabata miembro 


di parlamento mi a pidi minister di finansa di MEP, sr. Nilo 
Swaen, inzage den un rapport di CAD tocante DIP. Minister 
a nenga mi esey, y lider di fraccion di MEP a bisa mi bay 
hues pa haya e documento. Finalmente di un manera no 
oficial mi a wak e rapport aki di CAD fecha 15 di november 
di 2005. E rapport di CAD ta conclui cu e gasto di personal 
di DIP, e tempo ey e minister di DIP tabata Marisol Lopez 
Tromp, a surpasa e presupuesto aproba. CAD ta señala cu 
esaki ta en pugna cu articulo 31 di nos Ley di Contabilidad. 
CAD ta constata cu den practica “worden indienstnemingen, 
bevorderingen (al dan niet met terugwerkende kracht) en 
toelagetoekenningen veelal niet getoetst aan de begroting”. 
No tin un structura organisatorio pa stipula vacatura y e 
procedura pa jena un vacatura, manera un proceso di solici- 
tacion. E conclusion di CAD ta: “De personeelskosten kunnen 
hierdoor onvoldoende worden beheerst”. For di e tempo ey 
caba tabata existi spiritonan na DIP. MEP no a haci nada cu 
e rapport devastador aki di CAD. Y AVP tampoco. 
P’esee nos ta pesimista cu awor si MEP ta bay haci algo serio 
cu un rapport di CAD tocante Arubahuis y Besaril. 


M 
inister Maduro di Finansa y Minister President Wever- 
Croes ta cu biahe di trabou na Hulanda pa asina por 
reuni cu varios persona y instancia pa brinda nan un bista 
riba e finansa publico di nos Pais. E mandatarionan a bishita 
Algemene Rekenkamer di Hulanda pa asina nan tambe por a 
haya un bista di e esfuersonan haci pa mehora e finansa pu- 
blico di Aruba y e reto nos dilanti pa paga e debe acumula cu 
Hulanda pa surpasa e pandemia di COVID-19. 


Nos Pais ta surpasando e efectonan di e pandemia y nos 
dilanti tin e reto pa paga e fiansanan haci na Hulanda bek. 
Algemene Rekenkamer ta controla e trabounan di Gobierno 
Hulandes y den nan trabou nan lo topa cu e fiansanan aki 
cu Hulanda a brinda na Aruba pa por surpasa e pandemia di 
COVID-19. 


E fiansanan haci cu Hulanda ta madura na october 2023 y 
prome cu esaki Gobierno Hulandes mester brinda claridad 
na Aruba cual ta e condicionnan pa e pago di e debe aki. E 
claridad aki ta importante ya cu Aruba kier mantene nos bon 
record di pago cerca nos creditornan internacional. 


Minister Maduro ta di opinion cu ta bon pa Rekenkamer como 
un Colegio Halto di Estado Hulandes den forma adelanta por 
tin un bista riba e situacion financiero di Aruba, e esfuer- 
sonan haci prome, durante y despues di e pandemia y pa nan 
por ta bon informa tambe riba e capacidad di pago di nos 
Pais pa e debe acumula na Hulanda pa surpasa e pandemia 
di COVID-19. E miembronan di e Colegio di Rekenkamer a 
keda gradici di por a ricibi e presentacion detaya di Aruba 
su finansa publico. 


Rudy Lampe (Red Democratico): 


Partido ReD ta duda si MEP ta bay haci algo serio cu rapport di CAD 


Minister Maduro ta informa riba trabounan na Hulanda: 


Algemene Rekenkamer di Hulanda tambe a haya un bista 
di e esfuersonan haci pa mehora finansa publico di Aruba 
E reto nos dilanti ta e pago di e debe acumula cu Hulanda pa surpasa e pandemia 

Schedule di weganan 
Schedule di weganan 


Group Stage 


Diadomingo, 20 november 2022 
12pm - Qatar vs Ecuador 


Dialuna, 21 november 2022 
9am – Inglatera vs Iran 
12pm – Senegal vs Hulanda 
3pm – USA vs Wales 


Diamars, 22 november 2022 
6am – Argentina vs Saudi Arabia 
9am – Dinamarca vs Tunisia 
12pm – Mexico vs Polonia 
3pm – Francia vs Australia 


Diaranson, 23 november 2022 
6am – Maroco vs Croacia 
9am – Alemania vs Hapon 
12pm – Spaña vs Costa Rica 
3pm – Belgica vs Canada 


Diahuebs, 24 november 2022 
6am – Suisa vs Cameroon 
9am – Uruguay vs Korea Rep 
12pm – Portugal vs Ghana 
3pm – Brazil vs Serbia 


Diabierna, 25 november 2022 
6am – Wales vs Iran 
9am – Qatar vs Senegal 
12pm – Hulanda vs Ecuador 
3pm – Inglatera vs USA 


Diasabra, 26 november 2022 
6am – Tunisia vs Australia 
9am – Polonia vs Saudi Arabia 
12pm – Francia vs Dinamarca 
3pm – Argentina vs Mexico 


Diadomingo, 27 november 2022 
6am – Hapon vs Costa Rica 
9am – Belgica vs Maroco 
12pm – Croacia vs Canada 
3pm – Spaña vs Alemania 


Dialuna, 28 november 2022 
6am – Cameroon – Serbia 
9am – Sur Korea vs Ghana 
12pm – Brazil vs Suisa 
3pm – Portugal vs Uruguay 


Diamars, 29 november 2022 
11am – Ecuador vs Senegal 
11am – Hulanda vs Qatar 
3pm – Iran vs USA 
3pm – Wales vs Inglatera 


Diaranson, 30 november 2022 
11am – Tunisia vs Francia 
11am – Australia vs Dinamarca 
3pm – Polonia vs Argentina 
3pm – Saudi Arabia vs Mexico 


Diahuebs, 1 december 2022 
11am – Croacia vs Belgica 
11am – Canada vs Maroco 
3pm – Hapon vs Spaña 
3pm – Costa Rica vs Alemania 


Diabierna, 2 december 2022 
11am – Sur Korea vs Portugal 
11am – Ghana vs Uruguay 
3pm – Serbia vs Suisa 
3pm – Cameroon vs Brazil 


Ronde 16 


Diasabra, 3 december 2022 
11am – 
3pm – 


Diadomingo, 4 december 2022 
11am – 
3pm – 


Dialuna, 5 december 2022 
11am – 
3pm – 


Quarter-Finals 


Diabierna, 9 december 2022 
11am – 
3pm – 


Diasabra, 10 december 2022 
11am – 
3pm – 


Semi-Finals 


Diamars, 13 december 2022 
3pm – 


Diaranson, 14 december 2022 
3pm – 


Play-Off pa di tres luga 


Diasabra, 17 december 2022 
11am – 


Final 


Diadomingo, 18 december 2022 
11am – 


Qatar World Cup 2022 
Qatar World Cup 2022 

Group A 


1. Hulanda 
7pts 
2. Senegal 
6pts 


3. Ecuador 
4pts 


4. Qatar 
0pts 


Group E 


1. Hapon 
6pts 
2. Spaña 
4pts 


3. Alemania 
4pts 


4. Costa Rica 
3pts 


Group B 


Group F 


Group C 
Group D 


Group H 
Group G 


1. Inglatera 
7pts 
2. USA 
5pts 


3. Iran 
3pts 


4. Wales 
1pts 


1. Maroco 
7pts 
2. Croacia 
5pts 


3. Belgica 
4pts 


4. Canada 
0pts 


1. Argentina 
6pts 
2. Polonia 
4pts 


3. Saudi Arabia 
3pts 


4. Mexico 
1pts 


1. Francia 
6pts 
2. Australia 
6pts 


3. Tunisia 
4pts 


4. Dinamarca 
1pts 


1. Portugal 
6pts 
2. Ghana 
3pts 
3. Sur Korea 
1pts 
4. Uruguay 
1pts 


1. Brazil 
6pts 
2. Suisa 
3pts 
3. Camerun 
1pts 
4. Serbia 
1pts 


Grupo A 


Qatar 
0 


Senegal 
0 


Qatar 
1 


Hulanda 
1 


Hulanda 
2 


Ecuador 
0 


2 
Ecuador 


2 
Hulanda 


3 
Senegal 


1 
Ecuador 


0 
Qatar 


1 
Senegal 


Grupo B 


Inglatera 
6 


USA 
1 


Wales 
0 


Inglatera 
0 


Wales 
0 


Iran 
0 


2 
Iran 


1 
Wales 


2 
Iran 


0 
USA 


3 
Inglatera 


1 
USA 


Grupo C 


Argentina 
1 


Mexico 
0 


Polonia 
2 


Argentina 
2 


Polonia 
0 


Saudi Arabia 
1 


2 
Saudi Arabia 


0 
Polonia 


0 
Saudi Arabia 


0 
Mexico 


2 
Argentina 


2 
Mexico 


Grupo D 


Dinamarca 
0 


Francia 
4 


Tunisia 
0 


Francia 
2 


Australia 
1 


Tunisia 
1 


0 
Tunisia 


1 
Australia 


1 
Australia 


1 
Dinamarca 


0 
Dinamarca 


0 
Francia 


Grupo E 


Alemania 
1 


Spaña 
7 


Hapon 
0 


Spaña 
1 


Costa Rica 
2 


Hapon 
2 


2 
Hapon 


0 
Costa Rica 


1 
Costa Rica 


1 
Alemania 


3 
Alemania 


1 
Spaña 


Grupo F 


Maroco 
0 


Belgica 
1 


Belgica 
0 


Croacia 
4 


Croacia 
0 


Canada 
1 


0 
Croacia 


0 
Canada 


2 
Maroco 


1 
Canada 


0 
Belgica 


2 
Maroco 


Grupo G 


Suisa 
1 


Brazil 
2 


Camerun 
3 


Brazil 
1 


Serbia 
- 


Camerun 
- 


0 
Camerun 


0 
Serbia 


3 
Serbia 


0 
Suisa 


- 
Suisa 


- 
Brazil 


Grupo H 


Uruguay 
0 


Portugal 
3 


Sur Korea 
2 


Portugal 
2 


Sur Korea 
- 


Ghana 
- 


0 
Sur Korea 


2 
Ghana 


3 
Ghana 


0 
Uruguay 


- 
Portugal 


- 
Uruguay 


www.awemainta.com 


HaYa nOS riba: 
HaYa nOS riba: 


noticia@awemainta.com 
aviso@awemainta.com 
awemaintaa@gmail.com 


PROME EDICION AWE NA 
AWEMAINTA.COM 


www.facebook.com/npcaruba 


E diferencia 
den noticia 


www.awemainta.com/latinos-al-dia 

R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


A 
yera diamars, 2 otro grupo, cu tabata de- 
pende completamente riba resultado di 
ambos partido, pa asina defini kende lo pasa pa 
e ronde di 16 of no. Prome cu nos bay analisa e 
gruponan, nos por comenta cu un di e fabori- 
tonan di tur tempo, esta Alemania a keda afor. 
E tabata un sla duro pa e seleccion ya cu ta di 
dos mundial tras di otro cu esaki ta pasa. Ro- 
berto Martinez a informa despues di e partido 
cu e ta retira como manager di e ekipo. Di otro 
banda, algo historico tabata cu pa prome biaha 
un wega di mundial masculino a wordo dirigi dor 
di 3 referee femenino, esta Stéphanie Frappart, 
Neuza Back and Karen Diaz. Esaki a pasa den e 
wega entre Costa Rica y Alemania. 
Nos lo cuminsa cu grupo E, caminda Alemania ta 
Sali victorioso den su wega contra di Costa Rica, 
ganando nan 4-2 pero asina mes no ta avansa 
debi na diferencia di gol. Di otro banda, Hapon 
ta gana 2-1 contra di Spaña. Si Spaña a empata 
e wega, esey lo a trece cune cu Hapon lo a keda 
afo y Alemania y Spaña lo a pasa. Pero e resul- 
tado tabata diferente y awo nos tin cu Alemania 
y Costa Rica a bay cas den grupo E 
Den grupo F, e sorpresa ta Maroco kende te 
ainda no a perde ningun partido. E di dos ekipo 
cu ta pasa ta Croacia, kende a keda na di 2 lugar. 
Belgica y Canada a keda afo. Canada y Qatar t’e 
unico 2 ekipo nan cu no a logra acumula ningun 
punto den e copa mundial aki 
E siguiente weganan pa e 2 grupo nan aki ta 
Hapon contra di Croacia dialuna 5 december pa 
11 di mainta y Maroco lo enfrenta Spaña diamars 
6 december pa 11 di mainta tambe. 
Awe nos tin e weganan final di grupo G & H, 
caminda Ghana lo enfrenta Uruguya y Sur Korea 
lo enfrenta Portugal. Esaki lo tuma lugar 11or di 
mainta. E unico ekipo den grupo H cu ta sigur 
di su pase pa ronde di 16 ta Portugal. Pa loke 
ta grupo H, Serbia lo enfrenta Suisa y Camerun 
contra di Brazil. Akinan tambe tin un ekipo so cu 
ta sigur di avansa cual ta Brazil. 


Grupo E & F 


Pase a wordo dicidi pa diferencia di gol 

S 
i señores, e saga di domino aya 
n’e unico y mundialmente famo- 
so Domino Square Garden, situa net 
n’e grens entre Calabas y Kudawecha, 
ta sigui e diasabra aki 3 di december, 
net ariba aniversario dje famoso Dr. 
Phill di The Free Savannah Universi- 
ty! Nada menos cu e legendarionan di 
pariba di brug, Pariba Legends DT, lo 
baha bin abou pa kita scuma di nada 
menos Sams Tsunami DT, dirigi p’e no- 
torio pegado di piedra Sunny! 


Un encuentro cu semper ta trece 
“sparks” den Domino Square Garden. 
Manera di custumber, entrada ta 
completamente gratis pa pueblo di 
Aruba, y durante halftime, tur pasapalo 
ta totalmente por nada. Nos ta curioso 
pa wak kendenan lo milita den Pariba 
Legends; lo ta bay tin integrantenan di 
Team Snor under cover eyden? Di otro 


banda, Team Tsunami lo sconde algun 
integrante dje legendarionan di liga di 
bond? 


Ken sa, por ta Maharajah Sunny a prim- 
inti un Rolls Royce p’e prome cu pasa 


sapato blanco! En todo caso, fanati- 
conan y conocedonan di domino brutal 
sa cu cos lo bira “spannend” e diasabra 
aki 3 di december, cuminsando pa 8’or 
di anochi n’e famoso Domino Square 
Garden na Calabas! Yega! 


Legendarionan di pariba lo 
bataya Tsunami den domino! 

M 
i a tuma nota di Utilities su comu- 
nicado tocante e peticion cu VWI 
a entrega pa haci un investigacion na 
Utilities na Ministerio Publico. Mescos 
tur su otro reaccionnan riba e ponen- 
cia di VWI, atrobe Utilities su respues- 
ta ta carece di onderbouwing solido y 
ta mas basa riba autoridad. E uniconan 
cu ta kere e hustificacion di Utilities pa 
su accionnan ta gobierno cu ta instru- 
inan y nan simpatisantenan. 


Ban analisa un rato: 
Utilities ta bisa cu no a viola regla di 
e Corporate Governance Code (CGC). 
Ban ta serio. Si bo ta operando pafo di 
loke bo statuten ta stipula y bo maneho 
ta uno encontra di e principio di GCG 
(roles and responsabilities). E direc- 
tornan di WEB y Elmar ta statutaria- 
mente responsabel pa e maneho di e 
empresanan. Utilities como represent- 
ante di e doño , esta Gobierno di Aruba 
(bou mandato di Pueblo)ta stipula 
e maneho energetico nacional y e 
companianan WEB y ELMAR ta ehecuta 
esaki na e manera mas practico y 
comercialmente factibel. E realidad ta 
cu desde cu MEP ta den gobierno cos 
a para bira cu ta Utilities ta sinta den 
stoel di e directornan di WEB y ELMAR 
y asina ta manehando e companianan 
pa medio di “remote control”. E direc- 
tornan di WEB y ELMAR mester bay di 
acuerdo cu loke Utilities su kier si no 


nan ta perde nan trabou. 
Pueblo, kende ta e berdadero doño di 
WEB y Elmar, boso a puntra bo mes 
dicon diripiente Utilities mester lidera 
y ta lidera un destaho publico cu ta 
responsabilidad di WEB? E maneho 
di Utilities ta uno puramente politico 
cu intencion di privilegia Friends and 
Family. 


Scriptura ta bisa cu bo no por sirbi dos 
dios pasobra bo ta caba ta stima un y 
odia e otro. Na mi parce Utilities nunca 
lo por sirbi interes di e compania nan 
WEB y Elmar. Dicon? Pasobra sirbiendo 
e interes di WEB y Elmar lo stroba nan 
di sirbi e interes di friends and family. 
Addicionalmente mi kier corda pueblo 
cu WEB ta NV pa un motibo. 
Ora WEB tabata un dienst di gobierno 
y tabata wordo maneha directamente 
for di bestuurskantoor, WEB tabata 
tin problema continuo den operacion 
y problema den red di distribution 
di awa. Splittubes di boiler, blackout 
y brownout, y awa bruin tabata na 
ordo di dia. Bou di maneho di politi- 
conan WEB tabata na werki y mester 
a converti WEB den un NV pa asina 
por haya financiamento pa inverti den 
un infrastructura cual tabata den mal 
condicion y tambe pa atrae profesion- 
alnan pa maneha e compania na un 
manera profesional y comercial. 


Mi ta cita e remitido di Utilities: 
“Utilities no tin culpa cu durante e 
periodo prome cu e director actual, 
nada a wordo haci pa cu un Plan di 
Energia. Mas bien tabata tin varios 
aña di stagnacion y proyectonan cu 
no a resulta.” No tin nada mas leu di e 
berdad cu ta e mentira bergonsoso aki. 
E statement aki di Utilities ta un hilar- 
idad (eigenlijk e ta hopi tristo). Tur 
stagnacion cu tin ta causa door di 
Utilities su metemento politico directo 
den WEB. No a permiti WEB di hedge 
ora tabata oportuno, y awe pueblo ta 
sinti’e profundamente den su cartera. 
Utilities a stop of stroba tur proyec- 
tonan cu awe lo por a mengua e presion 
cu tin riba pueblo. 


Cada biaha e partido MEP ta na mando 
nan ta bagatelisa tur hende cu ta tribi 
di cuestiona loke nan ta haci. Un par di 
aña atras a saca salario nan di trahado 
nan di WEB y Elmar den publicidad y 
awo ta purba atrobe di pinta e trahado 
nan di WEB malo p’asina nan por sigui 
haci y deshaci y asina keda faborece 
nan amigo y famianan manera semper 
MEP a bin haci ora nan ta den gobierno. 


Clifford Hayliger: 


E berdad tras di maneho di Utilities Aruba 

E 
n conexion cu IVA su prome lustro, IVA a tene un Qual- 
ity of Healthcare Conference cu a tuma luga na Boule- 
vard Events Aruba riba 25 y 26 di november 2022. E invita- 
donan tabata tur e dunadonan di cuido na Aruba, entre otro 
dokter di cas, praktijkondersteuners (POH), specialista, fi- 
sioterapista, casnan di cuido y partera. E idea tras di e con- 
ferencia tabata pa crea un plataforma unda tur dunadonan 
di cuido por comparti experiencia y ideanan cu otro pa asina 
inspira otro. A dicidi di enfoca riba 5 tema cu IVA a wak den 
e transcurso di e 5 añanan di nos existencia, cu ta influen- 
cia y tin un impacto riba e calidad di cuido cu ta wordo duna 
na Aruba. E temanan aki ta Leadership, Organizing Quality 
of Healthcare, The Learning Organization, Communication in 
Healthcare y Collaboration in Healthcare. 


IVA a wak e temanan aki bin bek den kehonan di pashent 
durante e 5 añanan y den analisis di e posibel calamidadnan 
cu IVA a ricibi di e dunadonan di cuido mes. Presentacionnan 
a wordo duna door di diferente expertonan riba cada tema 
cu ehempelnan practico di e veld di cuido. Pues, ehemp- 
elnan di nan experiencianan y tambe e lesnan cu nan a siña. 


anda di e presentacionnan aki, e Inspecteur Gezondheidszorg 
di IVA, sra. Cheryl Rosa-Fingal tambe a duna un present- 
acion. El a duna un presentacion tocante IVA su “Brilliant 
Failure”, pues un proyecto cu tabata tin tur bon intencion, 


pero cu toch no a resulta manera IVA a spera. Importante 
semper ta kico a siña di e “fracaso” aki. E presentacion aki 
ta basa riba e idea tras di e Institute of Brilliant Failure cu a 
wordo funda door di sr. Paul Iske. E institucion aki su filosofia 
ta cu foutnan ta importante y mester wordo normalisa door 
cu nan ta importante den e proceso di siña. Sr. Iske tambe a 
duna un presentacion virtual durante e conferencia. 


E temanan sigur a lanta hopi pregunta y discusionnan impor- 
tante durante e dos dianan aki. Entre otro cu mester: mas 
informacion di e servicionan di cuido na Aruba pa e pashent, 
inverti den cuido primario y cuido cronico, restructura servi- 
cionan pa salud mental, mas comunicacion y colaboracion 
entre dunadonan di cuido pa loke ta intercambio di informa- 
cion y referencianan pa otro dunadonan di cuido. E idea ta 
pa IVA pone e puntonan di discusion como prioridadnan pa 
e añanan cu ta bin. E dunadonan di cuido mes a sugeri pa 
nan traha comisionnan chikito cu lo traha riba e puntonan 
aki. 


IVA tabata contento cu e participacion di e dunadonan di 
cuido presente y kier a gradici tur participante y e oradonan 
cu a presenta durante e conferencia. E idea sigur ta pa 
organisa mas conferencianan den futuro. IVA t’ey pa moni- 
toria y sostene e dunadonan di cuido y pashent. Pa asina 
hunto por yega na mehoracion di cuido medico na Aruba. 


Inspeccion di Salud (IVA) a tene su prome Quality of Healthcare Conference: 
Inspire and Be Inspired 

R 
ecientemente, Minister di Husticia y Asun- 
tonan Social Rocco Tjon a reuni cu e partic- 
ipantenan di e opleiding di Multi-Dimensionele 
Familie Therapie (MDFT) como tambe Sr. Kees 
Mos kende ta e docente pa cu e opleiding aki. Du- 
rante e reunion aki, e mandatario a ricibi un actu- 
alisacion di con e opleiding aki ta bayendo. Mes- 
ter bisa cu a scoge e metodo aki, mirando cu e ta 
uno prueba caba den exterior y di balor agrega, 
y e parti bon di esaki ta cu e chens pa yega na 
un solucion duradero, no pa e hoben so pero pa 
e famianan tambe, ta halto. Prome cu a inicia e 
opleidng aki, a scoge diferente organisacionnan 
pa tuma parti na esaki, pues asina por bisa cu 
e participantenan ta consisti di: Wit Gele Kruis; 
Fundacion Guiami; KIA; Reclassering y Stichitng 
Hunto. 


Manera ta conoci, na Juli a introduci e MDFT, cual 
ta un metodo di terapia sistematico pa hobennan 
cu un of mas problema di conducta, principal- 
mente problemanan di delincuencia of adiccion 
di substancia. E metodo di terapia aki lo brinda 
un ayudo duradero na e famianan di e hobennan 
aki, como tambe percura pa mitiga e riesgo cu e 
hoben por cay cera. Di otro banda e ta guia e famia 
pa na momento cu e hoben ser laga den libertad 
e por re-integra bek den e famia, caminda e famia 
mes tambe por yuda guia e hoben. Na september, 
e seis terapistanan a cuminsa cu e curso aki, cu 
un duracion di un aña, pa asina mas pronto cu ta 
posibel, brinda e servicio aki na comunidad. 


Por ultimo, mester bisa cu esaki ta un propuesta 
cu a bin for di veiligheidshuis, y den e sociale 
veiligheidsberaad lo bay determina con esaki por 
bay wordo aplica den e veld pa asina por tin mas 
persona cu por wordo opgeleid den e metodo aki. 
Minister Tjon, a indica di ta sumamente satis- 
fecho cu e resultadonan te cu awo. 
Tambe, a indica cu Aruba ta e tercer pais na 
mundo cu a scoge pa introduci e metodo aki den 
prizon, pa di e forma aki, trata di brinda nan un 
solucion duradero mas trempan, pues prome cu 
e personanan sali. 


Minister Rocco Tjon: 


Reunion den cuadro di e 
Multi-Dimensionele Familie Therapie 

D 
iabierna 25 november, Minister 
Geoffrey Wever a duna un gast- 
college na studiantenan di tweedejaars 
Bachelor di Facultad di Ley di Universi- 
dad di Aruba riba e tema di Staatsrecht. 
Esaki a tuma lugar den sala di parla- 
mento mes, un experiencia special riba 
su mes pa e studiantenan. 


Staatsrecht ta e derecho di estado cu 
ta regla e organisacion di estado. E ta 
trata e organonan di e estado, manera 
parlamento y gobierno, e institucion di 
e organonan aki, nan poder y nan auto- 
ridad, y e relacion entre e organonan 
aki y pa cu e ciudadano di e estado/ 
pais. 


Prome cu Minister Wever a bira politico, 
banda di su funcion como abogado, 
e 
tabata 
tambe 
Wetenschappelijk 
Medewerker di Staats- en Bestuursrecht 
na 
Universidad 
di 
Aruba. 
Como 
Wetenschappelijk Medewerker Staats- 
en Bestuursrecht, Minister Wever a 
cuminsa traha riba un promotietra- 
ject di Staatsrecht y tabata duna e vak 
tambe na studiantenan di Universidad. 


Duna les ta algo cu Minister Wever ta 
gusta haci tambe. Aña pasa, despues 
di a bira Minister, Minister Wever a 
duna e gastcollege, y e aña aki atrobe. 
Den e gastcollege Minister Wever a 
splica e studiantenan con Parlamento 
ta funciona y con e relacion ta entre 
Gobierno 
y 
Parlamento, 
dunando 
asina e studiantenan e parti teoretico, 
e cuadro legal y e parti practico di 
Staatsrecht. 


“Como minister ainda e ta un previlegio 
di por dedica algun tempo na comparti 
conocemento bek cu studiantenan. 
Antes mi tabata bezig cu e parti 
academico di Staatsrecht, y awo como 
Minister, mi por añadi e parti prac- 
tico di Staatsrecht por medio di propio 


experiencia. Ta interesante pa experi- 
encia con Staatsrecht ta biba den sala 
di Parlamento “ Asina e Minister Wever 
a duna di conoce. 


Minister Wever ta desea e studiantenan 
hopi exito den nan estudio y den nan 
futuro carera profesional. 


Minister Geoffrey Wever ta duna gastcollege 
Staatsrecht na studiantenan di Universidad di Aruba 

C 
uerpo Policial Aruba ta haci un otro etapa pa sigui innova y cana 
hunto cu tecnologia moderno. Tabata pa hopi tempo KPA no ta- 
bata tin un website. Despues di a sinta hunto y trece algun concepto 
nobo conhuntamente cu altocomisario Sr. Ramon Arnhem a yega 
e momento pa lansa e website nobo di KPA. Moviendo den e era 
digital Sr. Arnhem a haci e lansamento visualmente haciendo 
esaki via un touch screen y den un frega di wowo e website a 
bay online. Comunidad di Aruba por subi ariba nos pagina nobo 
di www.kpa.aw 
Por haya diferente contenido nobo tambe yena cu informacion. 
Esaki ta e base pa asina dentro di poco sigui agrega mas contenido y 
informacion riba nos website. Por haya noticia actual, nos servicionan, 
informacion, historia, tipnan, prevencion y contacto. Un website moderno y facil pa grandi 
y chikito. Nos ta yama nos comunidad bon bini y subi mesora ariba nos website www.kpa.aw 
Na cualkier momento via computer, tablet of celular laga nos conecta hunto cu bo! 


M 
arcando e di cinco aniversario di 
e programa di premiacion, Aruba 
Hotel & Tourism Asociacion (AHATA) ta 
hopi entusiasma pa anuncia cu e even- 
to special di AHATA Excellence Awards 
lo tuma luga diasabra venidero. 
147 diferente tipo di compania ta 
pertenece n’e miembresia di AHATA 
y cada un a haya e oportunidad pa 
nomina e empleado mas excepcional 
pa e reconocemento special aki. 
Cada honrado ta personifica esfuerso 
extraordinario y servicio excelente cu 
ta contribui significante na un industria 
di turismo exitoso y economia produc- 
tivo. 


E honradonan lo ricibi un certificado 
special y un regalo monetario cortesia 
di AHATA durante un cena celebratorio 
den e Ballroom di Hyatt Regency. 
AHATA 
ta 
hopi 
agradecido 
n’e 
main sponsor; Elite Productions & 
Entertainment, y tambe e sponsor 
di bebida; Browerij Nacional Balashi, 
y sponsor di e lugar; Hyatt Regency 


Aruba Resort. 
Despues di e anochi celebratorio aki, 
lo anuncia cada honrado riba rednan 
social, ademas lo comparti un entrev- 
ista cortico graba durante e evento di 
cada honrado expresando nan moti- 


vacion pa logra excelencia den nan 
trabao diario. 
Sigui nan mensahenan riba AHATA su 
pagina di Facebook: https://www.face- 
book.com/arubahotelandtourismasso- 
ciation 


Mas facil, mas moderno y yena cu informacion 
KPA ta lansa su website nobo 


AHATA Excellence Awards 2022 lo 
reconoce empleadonan excepcional 

M 
inister Maduro a reuni cu sr. Richard van 
Zwol y sra. Milly Schwengle di Raad van 
State pa brinda nan informacion riba e situacion 
financiero di Aruba. Sr. Van Zwol conoce Aruba 
y semper ta traha tempo pa brinda nos un bon 
conseho. Sra. Schwengle ta representa Aruba na 
Raad van State y ta aprecia pa banda di keda na 
altura di e informacion financiero por keda na al- 
tura tambe di tur locual ta pasa riba tereno cul- 
tural na Aruba. 


Raad van State ta un Organo Halto den Reino cu ta 
brinda conseho na Gobierno Hulandes. Ta impor- 
tante pa nan tambe ta na altura di e esfuersonan 
cu ta wordo haci na Aruba pa yega na stabilidad 
financiero. Durante e reunion a toca tambe e reto 
nos dilanti pa paga e debe acumula cu Hulanda. 
Recientemente Raad van State a brinda conseho 
riba supervision riba nivel di Reino pa e parti 
financiero den e RAFT y pa reforma den e COHO. 
Ta consehonan cu ta relevante pa Aruba awor 
cu nos ta buscando claridad riba e condicionnan 
bou cual Aruba mester paga bek e debenan haci 
cu Hulanda pa surpasa COVID-19. 


Minister Maduro ta informa riba trabounan na Hulanda: 


A reuni cu miembronan di Raad van State 
sr. Richard Van Zwol y sra. Mily Schwengle 


Pa brinda un bista riba e situacion financiero di Aruba 

D 
iaranson atardi dia 30 di November, DVG 
Health Promotion, Hospital Horacio Oduber 
conhuntamente cu Plataforma promocion di salud 
a tene un sesion di informacion pa tur hende cu ta 
traha den cuido. E anochi informativo aki a wordo 
presenta pa Dr. de Kort y Dr. Rodenburg di HOH. 
E anochi informativo aki a tuma luga den prepara- 
cion pa e temporada di fiesta y carnaval. E focus 
di e anochi informativo aki tabata pa informa na 
sector medico y tur hende cu ta traha den sector 
di cuido locual ta trata e grupo di risico pa male- 
sanan transmiti sexualmente. Tambe a duna mas 
informacion concreto tocante HIV, chlamydia, y e 
taboo cu ta existi rond di e temanan aki. Tur esaki 
ta den cuadro cu e Dia Internacional di AIDS, cual 
ta Diahuebs 1 December. 
Dr. Rodenburg y Dr. de Kort a papia extensivamente 
tocante nan experiencianan den nan trabou, no 
solamente na Aruba, pero tambe internacional- 
mente. Nan a splica tocante e diferencianan den 
locual ta trata conscientisacion di e temanan aki 
y a duna hopi tipnan y informacion valioso den 
e contexto di nos comunidad. Tambe a splica pa 
locual ta trata e diagnostico, tratamento, cuido y 
na unda personanan por acudi den diferente caso. 
Tambe Dr. de Kort a enfatisa tocante support 
groups den e casonan aki y con falta di esakinan 
ta afecta e proceso di diferente personanan cu ta 
haya nan mes enfrenta cu STDs, pero tambe pa 
gruponan manera e comunidad LGBTQ+. 


E ta menciona si cu ta mirando cambionan posi- 
tivo pa locual ta trata esaki, y cu poco poco den 
nos comunidad ta creando mas conscientisacion. 
Minister Oduber sigur ta manda palabra di gradici- 
mento na DVG Health Promotion, Hospital Horacio 
Oduber conhuntamente cu Plataforma Promocion 
di Salud pa organisa e evento aki y asina comparti 
e informacion cu sector di cuido pero tambe cu 
nos comunidad. Esaki sigur ta valioso y impor- 
tante mirando e dianan di fiesta cu ta na caminda. 


Minister Dangui Oduber: 


Anochi informativo tocante 
malesanan transmiti sexualmente 

H 
opi hende a yega di haya les di juf- 
frouw Lily Marval, un señora firme, 
recto y cu hopi conocemento y un ca- 
risma sin igual. Un persona bunita di 
pafo y paden, cu un pasion grandi pa 
sirbi su prohimo. Pero mas ainda un 
persona di balor, cu un perseverancia 
pa logra e meta cu e propone. Ayera 
riba 1 december 2022 juffrouw Lily a 
logra su Doctorado defendiendo su te- 
sis: “Women’s experiences of intimate 
partner Violence in heterosexual re- 
lationships in Aruba and the negative 
consequences”. 


E tesis aki ta culmina un trabou 
excelente di hopi aña di investigacion 
cu lo ta di gran avance pa e cambionan 
cu Aruba tin mester ariba entre otro e 
area di violencia relacional. Tur cos a 
cuminsa ora cu juffrouw Lily a wordo 
acerca pa haci un estudio riba violencia 
domestico cua awe a desplega su mes 
den un Doctorado na e bunita edad di 
78 aña. 


Aruba no tin un embergadura di inves- 
tigacion manera esaki riba e tereno di 
violencia relacional y domestico. Y e 
estudio aki lo por brinda e ayudo pa 
crea maneho riba e tema aki cu na final 
por resulta na salba bida of por yuda 
soluciona e problemanan aki den nos 
comunidad. 


Un poco di juffrouw su impresionante 
trayectoria 
Obviamente juffrouw Lily ta un juffrouw 
di scol. Un profesion cu e a dedica 
su mes pa 12 aña, di 1971 te na aña 
1983. Como educador juffrouw Lily a 
duna les na Middelbare Opleiding voor 
Administratieve Ambtenaren (MOVAA). 
Aki e la duna inleiding in het Staatsrecht, 
Staatsregeling, L.M.A, Mensenrechten y 
tambe les di Hulandes. Tambe juffrouw 
Lily a duna les na IPA. Na aña 1983 
tawata e momento cu juffrouw Lily a 
scoge pa haci un cambio di carera y a 


bay traha na Directie Wetgeving. Dos 
aña despues, na 1985 juffrouw Lily 
a bay Raad van State na Den Haag, 
Hulanda, como preparacion pa bira 
Secretaris di Raad van Advies di Aruba 
cual funcion juffrouw Lily a sirbi su pais 
pa 18 aña largo te ora cu el a baha cu 
pensioen. 
Fuera 
di 
esaki 
juffrouw 
Lily 
a 
haal 
su 
post 
doctorale 
cursussen 
den 
Wetgevingsleer 
y 
Wetgevingstechnieken y tambe tin un 
Bachelor den Teologia. 


Logro grandi 
Cu hopi orguyo, emocion y gradicimento 
na Dios mi por a presencia momento cu 
juffrouw Lily ta ricibi su titulo di Doctor 
in Business Administration (DBA) for 
di Inter-Continental University of the 
Caribbean. Un logro cu mi ta sinti no 
ta pa su so, sino pa henter su famia y 
pa henter nos comunidad di Aruba. Mi 
kier oficialmente felicita famia Rasmijn 
y Marval y tur cu a yud’e logra su titulo 
di Doctorado. Juffrouw Lily, masha 
pabien! 


Parlamentario Hendrik Tevreden (MEP): 


Perseverancia y fe a determina e logro di Juffrouw Lily 

P 
a conmemora e 200 Aña aki, e Kerki Protestant ta or- 
ganisa un serie di actividad riba diasabra y un diado- 
mingo den luna di december 2022. Diasabra dia 10 di de- 
cember 2022 pa 7or di anochi cu e tema: 200 aña di Kerki 
Protestant di Aruba. 
Haya sa kendenan ta e personanan den historia cu a duna e 
Kerki Protestant forma. Kico ta e storia di e Kerki di 1846? 
Pakico a con strui esaki y door di kende? Y con e Kerki actual 
a haya e localidad. Ken nan a haci esey, pakico y hopi mas. 
Durante e anochi aki lo conta storianan di nos antepasa- 
donan, cu a duna forma na e comunidad actual cu ta existi 
na Aruba. Un anochi cu hopi imagen visual y historia. 


Oradornan pa e anochi aki ta: 
Prof. Dr. Wim Rutgers, Neerlandicus 
Drs. Leon Berenos, conocedor di tur cos 
Drs. Peter Scholing, di Archivo Nacional 
E evento ta tuma lugar na e Kerki na Oranjestad. 
Diasabra dia 17 di december 2022 Presentacion di 
“Oranjestad Kerstsamenzang y concierto 2022” 
Lo canta canticanan di temporada di Pasco cu otro, y lo 
repasa e textonan di mas importancia di Bijbel pa e tempo- 
rada pa trece e ambiente di Pasco na un y tur. Tin presenta- 
cion di varios musico cu lo canta hunto den un anochi yen 
di musica, devocion, poesia y cancionnan di Pasco. Despues 
di e concierto lo tin “kerst brood” y “Glühwein” den e hardin 


tur decora pa e ocasion. 


Musiconan cu ta participa ta: 
Pearl Peters, cu grupo di Cuarta, 
Viola Heutger, riba viool 
Ruth Bonevalle, riba viool 
Bert Rodenburg, riba orgel 
Na e Kerki na Oranjestad, diasabra dia 17 di december, pa 
7pm (kerki su portanan lo habri desde 6.30pm). 
Diasabra dia 24 di december 2022 ta presenta un misa di 
Noche Buena cu e tema ‘Luz den un mundo scur’. 
Bin scucha e milager di Pasco y Jesus, yiu di Dios, yiu di 
hende. E nacemento di Jesus a cambia e mundo aki. 


Reverendo Jan Rinzema, di Oranjestad lo t’ey y Bert 
Rodenburg cu su orgel y e coro di e proyecto di Noche Buena 
2022 dirigi pa Pearl Peters. Entrada ta gratis y por reserva 
cu Nancy Lemmers via Whatsapp 742 7236 of via e pagina 
di Facebook di Misa Protestant di Oranjestad. E kerki lo habri 
desde 8:15pm y e evento lo cuminsa pa 9pm. 


Diadomingo dia 25 di december 2022 Mainta di Pasco cu 
henter famia pa 10:30am. 


Pasco mainta den misa, cu muchanan, canto pa henter 
famia. Loke ta central ta keda e muchanan cu nan proyecto 
special ‘Het gaat goed komen!’ (Lo sali bon) acompaña pa 
Pearl Peters, riba piano. 


E aña aki Kerki Protestant ta cumpli 200 Aña 
y ta presenta un programa special 

M 
inister Maduro di Cultura a bishita e museo Hermit- 
age na Amsterdam pa por admira e obranan di e 
artista Arubiano Rita Maasdamme (1944-2016), kende 
a trece scenarionan di nos historia di sclavitud den 30 
diorama cu ta consisti di 250 popchi di paña traha na 
man. Rita su meta tabata pa tur hende por a siña con- 
oce e pasado colonial di Reino Hulandes unda cu sclavi- 
tud a hunga un rol grandi. Pa Rita tabata importante pa 
tur mucha haya oportunidad pa haya sa di nan historia, 
pasobra esaki ta importante pa e desaroyo di nan pro- 
pio identidad. 


Den e 30 dioramanan por a mira escena di e historia 
di sclavitud conta fo’i e perspectiva di un Arubiano cu 
decadencia Surnam cu atraves di popchinan di paña 
bunita elabora, ta conta e historia di sclavitud cu no ta 
wordo hopi conta y pa e motibo ey no ta hopi conoci. 
Tin diorama ta ilustra e negoshi cu catibo, revolucion di 
Tula, bida riba plantage, abolicion di sclavitud, cuenta 
di Buchi Fil, etc. etc. Tur diorama ta basa riba inves- 
tigacion extenso haci pa Rita den literatura y tambe 
herencia cultural oral. 


Na ocasion di e bishita di Minister Maduro y Minister 
President Wever-Croes na e Coleccion di Rita 
Maasdamme, e ruman muher y subrina di Rita, tabata 
t’ey pa asina brinda mas informacion riba e pasion y 
determinacion di Rita pa conta un storia cu hopi no 
conoce atraves di su popchinan cu e tabata yama cria- 
turanan. 


Minister Maduro ta gradici Hermitage Amsterdam y 
specialmente srta. Inez van der Scheer kende ta un 
Arubiano cu ta fungi como junior conservador di Museum 
van Amsterdam, pa e invitacion pa por a pasa admira e 
Coleccion di Rita Maasdamme. E mandatario ta extende 
un invitacion special na tur Arubiano na Hulanda pa 
pasa mira e Coleccion di Rita Maasdamme na Hermitage 
na Amsterdam pa haya sa mas di e historia di sclavitud 
den Reino Hulandes. 


“Conoce cultura di otro pa asina siña compronde otro 
miho. Siña y balora bo historia, manifestacion cultural, y 
folklore, mira fo’i percepcion di yiunan di tera y no fo’i e 
percepcion di historiadonan Hulandes, ta di importancia 
eminente den e proceso di emancipacion” 
- Rita Maasdamme - 


Minister Maduro di Cultura a bishita e Coleccion 
di Rita Maasdamme na Hermitage na Amsterdam 


Por medio di 30 diorama y 250 popchi di paña ta conta e historia di sclavitud den Reino Hulandes 

D 
i dia 21 pa 23 di november di 
aña 2022, Dutch Caribbean Na- 
ture Alliance (DCNA) hunto cu Funda- 
cion Parke Nacional Aruba (FPNA) a 
organisa un workshop tocante Mane- 
ho Marino na Aruba. Delegado di tan- 
to gobierno como organisacionnan di 
maneho di parke cu ta representa e is- 
lanan di Caribe Hulandes a bini hunto 
pa un debate profundo tocante con pa 
aborda e desafionan unico cu nos isla- 
nan ta enfrenta ora di proteha nos la- 
manan. Ta pa di prome biaha cu a or- 
ganisa un workshop di e tipo aki pa Ca- 
ribe Hulandes. 


Na comienso di e workshop expertonan 
invita di Australia, Jamaica, Reino Uni, 
Colombia, Merca y Aruba a presenta 
ehempel di miho practica y acerca- 
mento innovativo pa proteccion di e 
lamanan di henter mundo, cu a wordo 
uza den ehercicio di resolucion di prob- 
lema y discusion di mesa rondo tocante 
un combinacion expansivo di temanan 
manera maneho di parke marino, 
maneho sostenibel di pesca, control y 
aplicacion den lama, turismo sostenibel 
y mapeo di parti interesa strategico. 
Minister Ursell Arends, Minister di 
Transporte, Integridad, Naturalesa y 
Asuntonan di Adulto Mayor di gobierno 
di Aruba, a inaugura e workshop y a 
describi e agenda ambicioso cu Aruba 
tin pa conservacion marino, cu ta inclui 
e establecimento di un parke marino 
“rond di e isla”. 


Minister Ursell Arends: 
“Pa hopi aña caba, Aruba a priorisa 
nos prosperidad economico, a costa 
di nos naturalesa. E ambicion ta pa 
expande e parke marino actual di 
cuater area pa un parke marino rond di 
e isla como parti di un meta mas grandi 
pa e eventual ‘Plan Espacial Marino di 
Aruba’. Na luga di prohibi actividnan, e 
modelo di parke marino rond di e isla 


lo crea un mapa pa demonstra balansa 
sostenibel entre actividadnan humano 
y economico den nos espacio maritimo 
y tambe conservacion di bida marino”. 


Como parti di e workshop, a invita 
e participantenan pa hike den Parke 
Nacional Arikok pa siña mas tocante e 
flora y fauna diverso di Aruba. E activ- 
idad aki a sirbi como un recordatorio 
di pakico ta importante pa proteha 
naturalesa y tambe a duna FPNA opor- 
tunidad di demostra e trabou impor- 
tante cu e ekipo ta haci pa proteha y 
conserva naturalesa di Aruba. 
“Nos a sinti nos honra pa por a traha 
hunto cu DCNA pa organisa e workshop 
di Maneho Marino na Aruba y duna 
bonbini na participantenan importante 
y expertonan internacional pa comparti 
conocemento y experencia tocante 
maneho marino cu e diferente repre- 
sentantenan di e islanan”, Natasha 
Silva, Directora di Conservacion di 
FPNA ta comenta. “Awor mas cu nunca 
nos lamanan ta bou di gran menasa, y 
di e workshop ta evidente cu nos tur 
tin plannan ambicioso pa proteha y 


administra e medio ambiente marino 
di nos isla y eyfo. E colaboracion riba 
nivel local y mas afo di nos islanan ta 
esencial den implementacion di acer- 
camento innovativo pa proteha nos 
lamanan pa futuro generacionnan. 


Esaki tabata e prome di un serie di 
workshop cu DCNA ta plania di realisa 
den e proximo añanan, cada biaha na 
un diferente isla, pero tur dirigi riba 
maneho sostenibel di e recursonan 
natural y proteccion di naturalesa. E 
workshop aki a wordo patrocina gener- 
osamente pa colaboracion di Oceans5- 
financiers y apoya pa Blue Marine 
Foundation y the Allen Institute for 
Artificial Intelligence. 


“Tabata tremendo pa mira un diver- 
sidad asina grandi di participante cu 
tabata entusiasma pa traha hunto”, 
Irene Kingma, consehero di maneho 
di DCNA a bisa. “Como secretaria di 
DCNA, nos ta desempeña un papel 
facilitado pa nos miembronan, na unda 
desaroyo di capacidad y intercambio di 
conocemento ta central”. 


DCNA y FPNA ta organisa 
workshop di maneho marino na Aruba 


Caminata den Parke Nacional Arikok hunto cu Minister Ursell Arends dirigi pa Ranger Rambo Flanegin. 

D 
en Haag – Na Marriott hotel a tuma lugar un recepcion di Gobier- 
no di Aruba pa oficialmente introduci mr. Juan (Ady) Thijsen como 
Minister Plenipotenciario di Aruba na Hulanda. Un recepcion bon aten- 
di pa invitadonan for di e mundo politico, diplomatico y comerciante di 
Hulanda. Entre e invitadonan cu personalmente a bin felicita sr. Thijsen 
cu su nombracion tabata Minister di Enseñansa di Hulanda Robbert Di- 
jkgraaf, Prome Minister di St. Maarten Silveria Jacobs, Minister Pleni- 
potenciario di St. Maarten Rene Violenus, miembronan di Tweede Kam- 
er Jan Klink y Jorien Wuite, miembro di Eerste Kamer Toine Beukering. 
For di cuerpo diplomatico tabata presente embahador di Merca Razdan 
Duggal, di Urugauy Álvaro Enrique González Otero, di Surnam Rajendre 
Khargi, di Ecuador Andres Horacio Teran Parral, di Panama Elizabeth 
Ward Neiman, di Filipinas mr. Jose Eduardo III Malaya, di Kazachstan 
Askar Zhumagaliyev. Otro embahadanan manera Peru, Brazil, Suecia, 
Suisa y Sur Afrika a keda representa pa un embahador suplente. 


Tambe e recepcion a conta cu presencia di presidente di MKB Nederland 
Jacco Vonhoff, prof Gerhard Hoogers di Universidad di Groningen, 
functionarionan di Hogescholen, ministerio di BZK, Curaçaohuis, St. 
Maartenhuis, organisacionnan manera Splica y Genootschap Nederland 
Aruba. 


E parti oficial a cuminsa cu un discurso di Prome Minister mr. Evelyn 
Wever-Croes como introduccion di sr. Ady Thijsen como Minister 
Plenopotenciario. Sra. Wever -Croes a para keto na e recuperacion di 
Aruba despues di e pandemia. ‘Aruba ta un di e paisnan den Caribe cu a 
recupera hopi lihe di e pandemia. Turismo na ta un nivel di 97 porciento 
compara cu prome cu e pandemia y e porcentahe aki tambe ta conta pa 
nos GDP. Meta ta pa yega otro aña na un surplus di e nivel prome cu e 
pandemia,’ segun Prome Minister Wever-Croes. 


E mandatario a sigui bisa cu e prioridad pa e siguiente añanan ta diver- 
sifica economia di Aruba, atencion pa adaptacion di clima y transicion 
di energia. Tambe lo bin cu inversionnan entre otro den enseñansa y 
salubridad publico. Prome Minister Wever-Croes a bisa di ta contento 
cu sr. Ady Thijsen a acepta e encargo di Minister Plenipotenciario y 
alabes Representante di Aruba na Union Europeo y cu e ta convenci 
cu Sr. Ady Thijsen lo ta un digno representante di Aruba cu lo traha na 
fortifica e lasonan den Reino, cu Hulanda y cu e comunidad Arubiano 
na Hulanda. 


Despues di un video di introduccion a yega e momento pa sr. Ady 
Thijsen mes tene su discurso n’e invitadonan. El a cuminsa na describi 
su lasonan cu Arubahuis desde cu e tabata studiante na Tilburg y como 
presidente di CUNA. Como miembro di Staten y despues Presidente 
di Staten e tabata hopi na Hulanda pa reunionnan di IPKO y asina a 
reanuda su contactonan cu Arubahuis. Minister Thijsen a bisa cu su 
vision pa proximo añanan ta pa haci Aruba mas visibel na Hulanda. ‘Den 
esaki Arubahuis ta hunga un rol cardinal. Nos mester fortifica nos rela- 
cion cu Gobierno di Reino. Gobierno di Hulanda, ministerionan, Eerste 
y Tweede Kamer, pero tambe cu gemeente y provincianan. Ta impor- 
tante pa intensiva nos relacion cu institutonan manera Raad van State, 
Controleria General, Nationale Ombudsman y SER, mescos cu ta e caso 
cu instancianan manera VNG, OCAN, VNO/NCW, MKB Nederland y RVO 
pa loke ta e parti comercial. Cu embahadanan lo mester mira unda por 
bin cooperacion pa desaroyonan economico pa Aruba,’ asina minister 
Thijsen a bisa. 
E mandatario a menciona cu el a retene e funcion di representante di 
Aruba na Union Europeo banda di esun di Minister Plenipotenciario. ‘Pa 
logra nos metanan pa cu Union Europeo ta sumamente importante nos 
miembresia di OCAN (Overseas Countries and Territories Association). 


Ultimo mi a atende un foro di OCAN na New Caledonian na unda bo ta 
mira cu aunke e islanan den Caribe y esnan den Pacifico, geografica- 
mente ta hopi leu for di otro, pero cu nos por traha hunto riba tere- 
nonan mutuo, manera cambio di clima, biodiversidad y siguridad di 
alimentacion.’ 


Sr. Thijsen a bisa cu e guera Ukraina a mustra cu nos mester di otro y cu 
mester sostene otro. ‘Mas cu nunca tin necesidad na un Reino basa riba 
union. Nos mester duna mas contenido na unidad, solidaridad, igualdad, 
husto, responsabilidad y integridad den Reino Hulandes. P’esey semper 
mi ta di opinion cu articulo 43 lid 1 di Statuut ta e lid mas importante. 
Si nos como pais den Reino zorg cu derechonan humano fundamental, 
libertad, derecho di ley y bon gobernacion ta wordo realisa, semper cos 
lo bay bon,’ segun sr. Thijsen. 


Den su discurso minister Thijsen a para keto na e ley riba e geschil- 
lenregeling cu desde 12 aña pasa cu e amienda Wever/Thijsen a keda 
acepta pa un mayoria grandi den Tweede Kamer, ainda nada a pasa riba 
e tereno aki. Thijsen: ‘E amienda aki ta bisa cu articulo 12a di Statuut lo 
mester wordo cambia unda ta stipula cu mester crea facilidadnan den 
caso cu tin un disputo. Na 2015 e mocion Van Laar a wordo acepta pa 
Tweede Kamer cu ta bisa hopi cla cu mester bin un “rijkswet geschillen- 
regeling” cu ta stipula pa bin cu un instancia independiente cu ta duna 
conseho obligatorio den caso di un disputa huridico. Awor aki a yega e 
momento pa nos bin cu un “rijkswet geschillenregeling”. Tambe mi ta 
boga pa bin un Conferencia di Mesa Rondo di Reino pa trata diferente 
asunto y interes mutuo cu ta existi entre e paisnan den Reino.’ 


‘Mi ta un gran simpatisante di un Reino fuerte, unda no unicamente ta 
traha y biba hunto, pero principalmente conhunto carga e responsabi- 
lidad y tuma decisionnan conhuntamente. P’esey mi tin tur confiansa 
den nos Prome Minister Evelyn Wever-Croes y Secretario di Estado pa 
Asuntonan di Reino Alexandra van Huffelen, cu tin e interes di e islanan 
na pecho. Tambe e ta habri pa duna espacio pa yega na consenso, con 
complica e problema por ta,’ segun minister Thijsen. 


Na final Minister Thijsen a bisa di ta convenci den e capacidad di e 
team di Arubahuis pa realisa e vision y plannan cu e tin como Minister 
Plenipotenciario. Tambe sr. Thijsen a gradici su famia cu ta e fundeshi 
pa e por ehecuta su function na Hulanda. 


E potretnan cortesia di Arubahuis, fotografo Nico van der Ven. 


Exitoso recepcion di 
introduccion di mr. Ady Thijsen 
como Minister Plenipotenciario 

WILLEMSTAD - Dia 19 di december gobierno Hulandes ta 
pidi ocho pais ex colonia disculpa y pordon pa e barbar- 
idadnan cu colonisadonan Hulandes a comete den 8 ex 
colonia te cu 150 aña pasa. Pa gobierno Hulandes Minister 
Franc Weerwind kende su antepasadonan tabata catibo na 
Surnam, lo haci esey na Surnam pero gobierno di Surnam 
ta exigi pa Prome Minister Rutte of miho ainda, Rey Willem 
Alexander personalmente bay pidi pordon y disculpa. 


Principio di luna pasa e noticia a plama cu gobierno Hulandes 
lo pidi pordon y ofrece disculpa pero tin indicacion cu otro 
aña lo tabata un fecha mas adecuado pasobra na 2023 ta 
cumpli 150 cu a aboli sclavitud na Hulanda y den su ex colo- 
nianan. 


Prome Minister Rutte lo pidi pordon na Hulanda y otro minis- 
ternan lo biaha pa tur e islanan den Caribe. 


Di acuerdo cu noticia oficial di NOS 
• Secretario di Estado Eric van den Burg lo pidi disculpa na 
Aruba 
• Minister Karien van Gennip (Sociale Zaken) lo haci esey na 
Boneiro 
• Secretario di Estado Alexandra van Huffelen lo haci esey 
na Corsou 
• Secretario di Estado Marnix van Rij lo ta na Sint Eustatius 
• Secretario di Estado Maarten van Ooijen lo ta na Saba 
• Minister Ernst Cuipers ta na Sint Maarten. 


Alcalde di Amsterdam, Femke Halsema, a ofrece disculpa for 
di aña pasa na nomber di su Ciudad y a declara enfatica- 
mente cu ningun Hulandes di awendia tin falta di loke a pasa 
den pasado. Loke si e alcalde a haci ta tuma responsabilidad 
pa loke a sosode den tempo di catibo. 
E miembro di fraccion di Partido Nacional Sheldry Osepa 
a comenta cu e siman aki a bira conoci cu Hulanda lo pidi 
pordon pa e historia amargo di sclavitud. Esaki despues cu 
riba 1 juli 2021 e minister di Asuntonan Interior y Relacion 
den Reino a entrega e ‘rapport Adviescollege Dialooggroep 
Slavernijverleden’ na Parlamento Hulandes. E colegio di 
Conseho a dialoga cu diferente instancia y persona tanto na 
Hulanda como na nos islanan. 


N’e conferencia recien di IPKO tambe parlamentarionan a 
intercambia riba e topico aki. 
E rapport ta conclui cu mester bini reconocimento, pordon 
y reparacion p’e historia di sclavitud cu nos isla a conoce. 
E conclusionnan aki ta kibra un barera cu pa hopi tempo a 
wordo neglisha. 
Segun e parlamentario hopi hende den nos comunidad te 
hasta dia di awe ainda ta sinti tur dia e efectonan di nos 
historia complica. Pa hopi hende ainda nos pais no ta brinda 
oportunidad igual. 
Hopi hende ainda ta carga lucha tur dia pa sobrevivi. Trabou 
ta duro, pero e cen no ta yega. 
E rapport ta duna tur e personanan aki tambe un bos. 


WILLEMSTAD - Diaranson Corte a dicta sentencia den 
e caso di 10 persona indocumenta (en adelante: deman- 
dantenan) cu a apela rechaso di nan peticion di permit di 
estadia. 
Tur e demandantenan a haci un peticion pa un permit di 
estadia den e cuadro di e maneho temporal di e minister di 
Husticia) cu yama denomina “Integracion Responsabel”. 
En breve, e maneho aki ta nifica cu na momento di evalua un 
peticion di permit di estadia, e minister lo no refuta e asina 
yama “uitlandigheidsvereiste” (rekisito di expatriacion) pa 
cu e peticionario, contal cu e persona aki a drenta Corsou 
legalmente riba of prome cu 13 di maart 2020. 


P’e motibo ey, personanan indocumenta na Corsou por a bin 


na remarca pa un permit di estadia temporal si nan cumpli 
cu e sobra condicionnan di e maneho di admision. 
E demandantenan tabata traha den limpiesa, den manten- 
cion di cura, den construccion, den un cantina di scol of 
como mecanico. Nan a haci peticion pa un permit di estadia 
cu e meta final di estadia pa traha riba nan mes. 
E minister no a otorga e permitnan di estadia na e demandan- 
tenan alegando cu e demandantenan no a presenta un asina 
yama “vestigings vergunning” (permit di establecimento), 
apesar cu e maneho ta exigi esaki. Ademas, e minister a 
refuta e rekisito di expatriacion pa cu e demandantenan. O 
sea, e demandantenan lo mester a warda e decision riba nan 
peticion di permit di estadia pafo di Corsou. Den e sentencia, 
Corte a considera 


19 december ta D-Day riba pasado di sclavitud 


Dia 19 Hulanda ta pidi disculpa den 8 ex colonia 


Indocumentadonan na Corsou a hiba 
minister di Husticia masalmente Corte 

WILLEMSTAD - Diaranson direct den oranan di merdia 
tabatin tratamento di casonan caminda 3 ciudadano tabata 
envolvi, kendenan ta Kenneth Martina di 50 aña di edad, 
Kendrick de Ron di 22 aña di edad y Xiorendi Elizabeth di 32 
aña di edad. 


Pa cuminsa Xiorendi Elizabeth ta esun cu tabatin mas 
acusacion contra dje, en total 6 acusacion, incluyendo 
ladronicia di diferente prenda y herment dia 23 di mei 2022, 
despues cu el a forsa un bentana di cushina, kibra esaki y 
drenta den cas di famia. 


E siguiente acusacion contra di Xiorendi Elizabeth ta data 
di e periodo 24 pa 25 di mei 2022 cu ladronicia di 2 mashin 
di boor marca Makita, mashin di zag, otro mashin di zag, 
slijptol, wasbak, kabel di coriente etcetera. Mas aleu ta 
asina cu e di 3 acusacion contra di Elizabeth tabata riba e 
fecha 28 di juni 2022 pa 29 di juni 2022, aki el a haci su mes 
culpabel na ladronicia di un auto plachi di number R 49-1. 
Pero dianan 3 pa 4 di juli 2022 tambe Xiorendi Elizabeth a 
drenta den accion pa horta bumper di un auto cu e plachi di 
number A 54-73. Esey tabata e di 4 acusacion contra dje. 


Dia 7 di juli 2022 Xiorendi Elizabeth a continua cu su racha 
di hortamento, caminda e biaha aki atrobe el a horta dife- 
rente herment, prenda y telefon mobil. Esaki tabata e di 
5 acusacion contra di Xiorendi Elizabeth. E di 6 acusacion 
contra di Xiorendi Elizabeth tin di haber cu posecion di arma 
di candela. E acusado Kenneth Martina no tabata presente, 
pero si su abogado mr. A. Ayubi. 


Tratamento di e casonan aki a concentra pa gran parti rondo 
di Xiorendi Elizabeth, caminda hues a confronta e persona 
aki cu tur sorto di pruebanan cu tabatin contra dje, vari- 
ando di citanan for di relatonan telefonico cu autoridadnan 
a logra pone man riba dje, tek u declaracionnan di esnan 
concerni, pero Xiorendi Elizabeth a nenga cu insistencia. 


Fiscal señora mr. Ter Bog, esey a tuma su tempo pa mira 
cuanto e acusado aki ta sigui nenga pa laga parce cu e no tin 
absolutamente nada di haber cu tur e acusacionnan contra 
dje. E abogado encarga cu e defensa di Xiorendi Elizabeth 
tabata señora mr. Maritza Becher. E abogado aki a pone hopi 
enfasis riba e circunstancia personal di su cliente Xiorendi 
Elizabeth, mustrando cu su tata a fayece tempo cu ainda e 


tabata un menor di edad. Su ruman muhenan ta biba na 
Hulanda y cu na Corsou e ta practicamente pa su cuenta cu 
su mama y 1 ruman homber solamente. 


E acusado Kenneth Martina, kende no tabata presente 
diaranson den sala di corte, tambe ta meti den un di e 
casonan di ladronicia comete pa Xiorendi Elizabeth y ta trata 
di esun di hortamento di hermentnan caro, wasbak, prenda, 
zag y mashin di boor. 


Por lo demas Martina ta acusa di posesion di hashis. E otro 
acusado Ken de Ron mester a responsabilisa su mes pa 
cumpramento di auto horta, posiblemente cerca e propio 
Xiorendi Elizabeth, pero masha remarcabel ta cu Kendrick 
de Ron pa nada di mundo no kier a bisa cerca ken el a 
cumpra e vehiculo horta. 


Apart di tur e acusacionnan contra dje Elizabeth, e homber 
aki tin un pasado cu husticia, pasobra na aña 2019 caba el 
a cay cera caba. E acusado Martina tambe tin un pasado cu 
husticia. Anto e acusado de Ron tambe a yega di hay’e cu 
husticia na aña 2016. Fiscal mr.Ter Borg a tuma su tempo pa 
splica kico ladronnan ta capaz pa haci awendia, una bes cu 
nan logra drenta cas di hende pa horta, sea ta via di porta, 
dak of bentana nan a drenta. 


Loke e ladronnan di awendia ta crea ta un desaster total den 
e cas, pasobra nan ta bolter e cas ariba abou, hisa mueble, 
stoel, cama, frishider,casi di paña y cama, benta tur cos den 
otro. Doño di cas casi no por kere su bista na momento cu e 
tuma nota di kico e malhechornan a haci cu su propiedadnan 
y e estado cu e cas ta keda patras. Fiscal a hustifica peti- 
cion di un di e demanda nan pa daño y perhuicio mirando 
e desaster ocasiona den e cas. finalmente tambe e fiscal a 
demanda e siguiente castigonan, pa Xiorendi Elizabeth un 
castigo di prizon di 5 aña, kitando e periodo cu el a pasa 
den aresto preventivo. Pa e acusado Kenneth Martina fiscal 
a demanda un castigo di prizon di 8 luna di cua 3 luna condi- 
cional, kitando e periodo cu el a pasa den aresto preven- 
tivo. 


Finalmente pa Kendrick de Ron fiscal a pidi un castigo di 
prizon di 7 luna di cua 3 condicional y guia dor di Reclassering. 
Hues mr. R. van Vuure a keda cu dia 21 di december lo e 
dicta sentencia. 


Hues mr. R. Van Vuure ta bay 
tuma su tempo pa dicta sentencia 


Awendia ladronnan cu drenta den cas ta bolter e cas ariba abou 

WILLEMSTAD - Den e caso di un atraco cu a tuma luga 
den cas di un famia Chines dia 11 di april 2022 y cu a keda 
trata anteriormente, fiscal señora mr. S. Polderman a haci e 
demanda di 6 aña di prizon pa cada atracado. Pero den caso 
di e homber Chines Guanxian MAI di 42 aña di edad cu ta 
esun cu a para na cabes y plania e atraco violento aki hunto 
cu e yiunan di Corsou, F. Florencia (23), R. Valies (20) y A. 
Felipie (24). 


Hues mr. van Vuure a bay di acuerdo cu abogado señora 
mr. Atena Sulvaran pa trata e caso di e acusado MAI 
diaranson, (30 di november), pasobra kier a scucha testigo. 
Scuchamento di testigo a sosode diaranson, pero e testigo 
a laba man limpi, limpi, bisando cu e no sa di nada. Pues e 
acusado no a saca ningun beneficio di e hecho cu a pospone 
tratamento di su caso te diaranson. 
Manera ta conoci polis a yega na e sitio, despues di a haya 
indicacion di bisiñanan cu e atraco tabata tumando luga den 
e bario Brievengat. 


Un di e atracadonan, tur na preto bisti, na dado momento a 
core sali for di e cas cu un tas den man cu el a benta abou y 
polis a gar’e mesora. E tabata esun cu a para tira bista y no 
a drenta e cas, ta trata aki di Florencia. Segun Florencia a 
conta hues durante tratamento di e caso anteriormente, ta 
e homber Chines MAI a manda nan na e cas ey, bisando cu 
ei ta e miho caminda pa tira atraco, pasobra ey sigur tin cos 
pa bay cune. MAI a sigura cu e famia Chines ey, esta ZHENG 
y HE-WU tin suficiente placa. 
Hasta Florencia a conta precies con e atraco a tuma luga, 
anto tabata den e vehiculo maneha pa e propio MAI (un van) 
cu a pasa busca Felipie caba Valies, kendenan tabata droga, 
como tal no tabata nan mes, segun Florencia. 


Riba recomendacion di MAI a uza un sker di beton. Valies, 
asina cu polis a pone man riba dje a admiti cu el a uza e 
droga cu yama molly y asina ey e no sa bon kico el a haci. E 
acusado Felipie, mal turdi di e droga cu el a uza a bisa di no 
sa ta ken a bin cu e idea pa tira atraco, pero Valies y Florencia 
a bisa cu e plan aki ta di MAI. Fiscal a mustra diaranson cu 
MAI debidamente ta meti y a trata di paga un di e acusa- 
donan cu un suma di placa pa no papia. Hues biaha pasa a 
mustra e trio cu nan forma agresivo di trata e victimanan cu 
un arma di candela cu despues a resulta di cos di hunga, sin 
duda lo sigui ta un trauma pa e muchanan di e famia. 
Habitantenan di e cas mester a drumi plat abou na suela y a 
pone e arma di candela na cabes di un di e adultonan, tambe 


a pusha porta di un di e cambernan, ranca telefon mobil for 
di un di e victimanan. 


Haciendo tur esaki e atracadonan a logra bay cu diferente 
suma di placa y cu pas di MCB, potmoni cu 100 dollar 
Mericano, e suma di Nafl. 400,—, mas e suma di 600 dollar 
Mericano, un tas colo bruin, mas un saco di plastic cu placa 
aden, renchi di horea di oro, un cantidad di prenda, un tas di 
scol, e suma di 85 dollar Mericano, mas 300 yen Chines, un 
otro tas mas tambe colo bruin cu tarheta di identificacion. 
Hues a ripiti den direccion di e Chines MAI cu e tipo di atra- 
conan asina ‘ki ta hopi dañino mentalmente p’e victimanan. 


Fiscal señora mr. S. Polderman a haya cu e acusacionnan ta 
debidamente substancia. 
Drenta cas di hende y trata nan di e forma ey ta lanta susto 
y crea trauma, e fiscal a sigui splica. 
Tabata un asalto teribel riba privacidad di e famia y asina ey 
e fiscal a conclui cu e demanda di 6 aña castigo di prizon pa 
e tres atracadonan anteriormente y diaranson, mescos pa e 
homber Chines Guanxian MAI. Hues a mr.R. van Vuure keda 
cu lo e dicta sentencia aki 3 siman, esta dia 21 di december 
2022. 


Demanda di 6 aña pa Chines cu a 
manda tira atraco den cas di paisano 

Fortaleza Pa Famia 


PA tur hende cu ta kere den Hesus, stima Hesus, biba 
pa Hesus, y adora Hesus, esaki ta e momento di gran 
celebracion berdadero, pasobra locual nos ta celebra ta 
locual a sosode di berdad y e ta para skirbi. 


Durante hopi aña a bini hopi distraicion , y comercio den e 
gran fiesta aki, hasta paganismo a drenta, y hopi a cuminsa 
discuti tocante di e fecha, locual no ta importante,pasobra 
hende no mester discuti tocante di Dios, locual tur hende 
mester haci ta obedece Dios. 


Un kier celebra cu kerstboom, otro kier celebra sin kerst- 
boom, sin papa Nouel, of sin luz, un ta come ham e otro 
no ta come ham pero e fiesta di Pasco di Nacemento di 
Hesus, como e fiesta di Pasco di Resureccion di Hesus, 
no ta fiesta di tradicion, pero pa nos tur cu stima Cristo 
Hesus e mester ta fiesta di nos curason. 
Pasobra tanto na nacemento, como na morto di Hesus 
cambio spiritual grandi a tuma luga den bida di e ser 
humano. 


Pero ta bon pa tur hende sa dicon nos ta celebra, e motibo 
y grandesa di nos Salbador, kende a trece salbacion pa 
tur esnan cu ta kere den dje. 


P’esey Señor mes lo duna boso un señal. Mira un Birgen 
lo sali na estado y lo haya un yiu homber, y lo dun’e e 
nomber Emanuel. (Isaias 7:14) 


Pasobra un yiu a nace pa nos,un yiu homber ta duna na 
nos, y e gobernacion lo ta riba Su schouder. 


Su nomber lo ta: 
Consehero Maraviyoso, 
Dios Todopoderoso, Tata Eterno, 
Prins di pas. 


Lo no tin fin na e aumento di Su gobernacion y di pas, riba 
e trono di David y su reino,pa establece esaki y mantene 
cu huicio y husticia, for di e tempo ey y pa semper. 
E zelo di e Señor di ehercitonan lo haci esaki. 
(Isaias 9:6+7) 


Anto un Spreit lo sali for di e troncon di Isai, y un Rama 
for di su reisnan lo carga fruta . 
Spirito di Señor lo keda riba dje. 


E Spirito di sabiduria, y comprondemento, e Spirito di 
conseho y poder, e Spirito di conocemento y temor di 
Jehovah. (Isaias 11:1+2) 
Tur esaki a wordo profetisa pa profeta Isaias tocante 
nacemento di Hesus mas o menos 750 aña prome cu 
Hesus nace. 


Ma abo Bethlehem Efrata, mucho chikito pa ta entre e 
famianan di Juda, for di abo lo sali Uno pa Mi, pa ta un 
Gobernante na Israel. 
Su origen ta for di hopi tempo pasa, for di e dianan di 
eternidad. (Mikeas 5:2) 


Y tur esaki a keda confirma ora e angel Gabriel a anuncia 
na Maria, con Spirito Santo lo baha riba dje y asina Hesus 
lo a bini na mundo. (Lucas 1:26-56) 
Y Elisabeth prima di Maria a wordo yena cu Spirito Santo y 
a haya revelacion di Dios cu ta Señor Hesus ta den barica 
di Maria. (Lucas 1:41-45) 


Ma ora e plenitud di tempo a yega, Dios a manda Su 
Yiu,naci di un muhe, naci bao di Ley, pa e por redimi esnan 
cu tabata bao di Ley, pa nos por a ricibi adopcion como 
yiu. (Galationan 4:4-5) 


Pasco di Nacemento di nos Señor Hesus mester haya e 
lugar bek den nos curason. 


Laga nos tur uni como Famia pa celebra Pasco di 
Nacemento di nos Señor Hesus, no den bochincha, acci- 
dente, tiramento, violencia domestico, hortamento, odio, 
vengansa, y falta di pordon, pero cu pas den nos curason, 
compartiendo nos amor y bondad cu otro. 


Pasobra esey ta e berdadero boluntad di Dios. 


Sinceramente, Pastor Marcel Balootje 


Laga nos prepara pa 
celebra Pasco di nacemento 

Every life is noted and is cherished, 
and nothing loved is ever lost or perished. 


Bo a gara nos, ora nos a cai, E heroe di nos infancia y tambe 
di nos bida. 
Tur ora cu nos pensa riba bo, 
Nos curazon ta yena cu orguyo 
Aunke semper nos lo haña bo falta, 
Nos sa cu bo lo ta na nos banda 
Den alegria y tristeza, 
Nos sa cu bo lo ta cuidando nos, 
Sogega na Paz Tata, Te oro. 
Cu hopi pena pero conforme boluntad di Dios, 
nos ta anuncia fayecimiento di nos ser keri: 
Eric Ruben Arends 
Cariñosamente yama: Roy, Chuki 
*28-12-1956 - †28-11-2022 


Na nomber di su mayornan: 
† Bruno 
†Simona (Simiona) Arends-Martis 


Compañera di bida: 
Erica “Ica” Tromp 


Yiunan: 
Jessica Arends 
Erica Eliana y Miguel Funez Alvarez-Arends 
Merelyn y Johnoton Nicholls-Arends 
Eric B. Arends 
Nietonan stima: 
Gianluca Ruiz, Mia Nicholls, Celine Funez, Ciële Funez 
Manera nieta 
Jillianne Nicholls 
Rumannan: 
Francisco “Pacheco” Tromp y Famia 
†Glenda Brito-Arends y Famia 
Melva Zaandam-Arends y Famia 
Joan (Susan) Arends y Famia 
Maria (Isora) Arends y Famia 


Tur sua y cuña nan, sobrino y sobrina nan, primo y prima nan, 
de mas famia, amigo bisiña y conoci nan, 
Ex Colega nan di Albo Aruba y Arubaanse Wegenbouw 


Demas famia nan: Arends, Martis, Tromp, Dijkhoff, Solognier, 
Zaandam, Brito, Martinus, Orman, Marquez, Korsen, Trimon, 
Lacle, Donata, Blanco, Henriquez, Augusta, Oduber y Arridell 


Nos disculpa si den nos tristesa nos por a lubida algun nomber. 


Ta invita pa acto di despedida cu lo tuma lugar diasabra 3 
di December 2022 di 2’or pa 4’or di atardi na Aurora Funeral 
Home. 
Sigui pa acto di cremacion cu lo tuma lugar den ceno di 
Famia. 
Despues di entiero lo no ricibi bishita di condolencia na cas. 
Despensa si den nos tristeza nos por a lubida algun nomber di 
famia. 


DIASABRA atardi 2 di December pa 6pm. Y tur prome 
diasabra di luna tin oracion riba Plaza Inmaculada Curason 
di Maria pariba di misa di Sta. Cruz. 
Ta invita tur personanan cu a consagra den misa Inmaculada 
Concepcion pa bin resa segun UN DI E REGLANAN di dia 
cu nos a Consagra. Oracion ta asina fuerte cu ta yuda nos 
den tur NOS mester spiritual, financiero y nos haci nan 
di tur dia. Sin oracion nos bida ta bashi. Invitacion ta pa 
tur hende, no ta miembro di tal grupo so. Miembronan di 
I.C.M. ta invita nan famia y amistadnan pa uni den oracion. 


Sigur pa fin di aña nos ta corda riba nos keri nan cu a bay 
nos dilanti. Tambe esnan cu a haya un miembro nobo den 
famia, resa pa e baby tin prosperidad den bida. Laga nos 
resa pa tin paz den tu hogar. Unda tin oracion na Tata 
Celestial, ta reina Felicidad. 


Na nomber di Pastor Jairo Maduro 
Comision Inmaculada Curason di Hesus y Maria 


Oracion y Santo rosario 
riba Plaza Inmaculada 
Curason di Maria 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Leonida Lucia 
Hurtado Rodriguez-Willems 
*22-04-1949 - †27-11-2022 


Na nomber di su: 
Casa: Andres Isidro Hurtado Rodriguez y famia 


Yiu: Lidwina L. Schwengle y partner Kevin Leito y famia 


Nietonan: Lia-Ihrée Leito, Daphne- Léona Leito 


Rumannan: 
†Victoriano Willems y younan 
†Eduviga Maduro-Willems y yiunan 
†Marcial Willems y yiunan y famia 
†Libia Flanegin y casa, yiunan y famia 
†Julita y yiunan y famia 
†Imarina y Jacinto y yiunan y famia 
Vanita Willems y †Eloy Dirksz y famia 
Rolando Willems y yiunan y famia 
Pedro Dirksz y yiunan y famia 


Tata di su yiu: 
Mario Donald Schwengle y famia 


Tanta y omoan, primo y primanan, sobrina y sobrinoanan, 
Ihanan, bisiñanan, swa y cuñanan, ex-coleganan di Total 
Cleaning, Setar y Wegenbouw 


Amiga di cas: Lucia Laclé 


Demas famia: 
Willems, Hurtado, Schwengle, Leito, Maduro, Carolina, 
Flanegin, Kelly, Koolman, Paulette, Warnet, Jacapucci, Croes, 
Danja, Dabian, Albertsz, Thiel, Dirksz, Lugo, Nogera, Werleman, 
Wester, Rafini, Jacobs, Beljaars, Van Beek, Van der Biezen, 
Winklaar, Penja, Almary, Giron, Wever 


Acto di entiero lo tuma lugar diasabra 3 di December 2022 na 
Aurora Funeral Home di 9:00 pa 11:00 di mainta, despues lo 
Sali pa Santana catolico na Sta. Cruz. 


Every life is noted and is cherished, 
and nothing loved is ever lost or perished. 


“Dios ta amor... y amor ta Dios, maske mi no ta na e 
mundo aki, tur dia lo mi ta banda di boso Curazon, mi 
por stens di loke Señor ta hasi” 
Salmo 33 


Cu dolor na nos curason, nos ta participa fayecimento 
inesperadamente di: 


Domingo 
Encarnacion Heredia 
Cariñosamente yama “Mingo” 
“El librito de la Bachata” 
*28-01-1977 - †27-11-2022 


Acto di entiero lo wordo anuncia despues 


Gradicimento / Invitacion 


Pa medio di esaki famia Figaroa kier a gradici tur esnan 
cu na un manera of otro a duna nos Sosten, Consuelo y 
Forsa durante fayecimento di nos difunto Mama y Wela 
stima 


Theodora Figaroa-Mathilda 


Nos ta gradici Personal di Hospital Piso 3, 
ICU y e dokternan pa nan bon cuido na nos 
Mama y Wela y Rev. Theo y Igmar. 


Tambe na Aurora Funeral Home 
pa nan excelente servicio. 
Boso muestra di atenshon tabata un 
gran Consuelo pa nos. 


Nos kier invita pa compaña nos na 3 santo sacrificio di 
misa na Misa Sta. Anna na Noord: 
Diabierna 2 December 2022, pa 6.30 atardi 
Dialuna 5 December 2022, pa 6.30 atardi 
Diaranzon 7 December 2022, pa 6.30 atardi 

Every life is noted and is cherished, 
and nothing loved is ever lost or perished. 


Un bon mama no ta fasil pa haña; E ta bal mas cu un piedra precioso. 
E ta lanta marduga pa duna su famia di come; Su mannan nunca ta sosega. 
Tin hopi mama bon, pero niun no por iguala bo. 
(Prov.: 31) 


Cu profundo tristeza, pero conforme cu boluntad di Dios. Nos ta participa 
fayecimento di nos kerida Mama, Wela, Bisa-wela, Ruman, Tanta y Prima stima: 


Margarita 
Werleman-Maduro 
miho conocí como Mayo, Mama of Tantan, 
Vda. di Rosario (Ro) Werleman 
Salida di Solo: 23 di December 1933 
Bahada di Solo: 29 di November 2022 


Na nomber di su: 
Yiunan: †Lucia Ras-Werleman y Milo Ras y famia; 
Maria (Ina) y Ramiro Dubero-Werleman y famia; 
†Raymundo y Jacqueline Werleman-Ruiz y famia; 
Rita y Richard Lopez-Henriquez-Werleman; 
Sira Werleman; 
Philomena y Ray Perez-Lopez. 


Niëto y Niëtanan: Elthon Ras y Gerlinda Croes; 
Joël Ras; 
Iselle y Gunnar Bracelly-Dañe na Michigan; 
Darwin Dubero; 
Dyon y Delaney Dubero-Holtrop na Michigan; 
Jarec Werleman; 
Chantal Werleman. 


Bisaniëto y Bisaniëtanan: Kiarra Bracelly; 
Garren Bracelly; 
Raymond Werleman; 
Terrence Dubero. 


Rumannan: †Arturo (Buchi) y †Candelaria Maduro-Maduro y famia; 
†Juan (Chito) y Vda. Faustina Maduro-Bislip y famia; 
†Antonio (Sai) y Vda. Elena Maduro-Croes y famia; 
†Basilio (Chimbo) y Vda. Cecilia Maduro-Arends y famia; 
Andresito (Dries) y Annie Maduro-Hernandez y famia; 
Ismael (Esy) Maduro y famia; 
Carlito (Alin) y Isidora Maduro-Kelly y famia; 
†Carlos (Alul) y Vda. Carolina Maduro-Apitz y famia; 
Edwin y Mercedes Maduro-Raaz y famia; 
Cecilia (Sila) y Rodolfo (Dolfi) Herrera-Maduro y famia; 
Jacintha (Chenta) y Mario Kelly-Maduro y famia. 


Swa y Cuñanan: †Apolonio (Poy) y †Angelica Werleman-Ras y famia; 
†Maximina (Chichi) y †Basilio Maduro-Werleman y famia; 
Cerilio y †Maria Werleman-Geerman y famia; 
†Emiterio (Mito) y †Maria Werleman-Kock y famia; 
†Zenovia (Noba) y †Guadalupe Geerman-Werleman y famia; 
†Jan Faustinus (Janchi) y †Augustina (Tina) Werleman-Geerman y famia; 
Raymundo (Rey) y Sita Werleman-Croes; 
†Catharina y Mario (Mai) Croes-Werleman y famia; 
†Fabiano (Padu) Werleman y famia; 
†Martina (Ina) y Placido (Do) Geerman-Werleman y famia; 
Lucio (Luca) Julian y Betty Werleman-Dirksz y famia. 


Tanta: Vda. Candelaria Hernandez y famia. 


Primanan cercano di cas: Catrin y Mia Hernandez. 


Ayudante: Ana Silvia Cardona. 


Tur su ihanan, sobrino y sobrinanan, primo y primanan, comer y compernan, bon 
bisiñanan, amigo y amiganan di cas y di “rif di Ro” y demas famia Werleman, 
Maduro, Ras, Dubero, Ruiz, Lopez-Henriquez, Perez-Lopez, Croes, Bracelly, Dañe, 
Holtrop, Bislip, Arends, Hernandez, Kelly, Apitz, Raaz y Herrera. 


Ta invita pa asisti na e oportunidad di condolencia y acto di entierro cu lo tuma 
lugar, dialuna, 5 di December 2022 na Misa Inmaculada Concepcion na Santa 
Cruz. For di 2’or di atardi e restonan mortal di nos Mayo stima lo ta reposa den 
Misa. Pa 4’or tin un Response den Misa sigui despues pa Santana Catolico “Santa 
Maria” na Santa Cruz. 


Si den nos tristesa nos por a lubida di menciona un of mas familiar of ser keri, nos 
ta pidi nos mas sincero disculpa. 


“Señor ta mi Wardador, mi n’ tin falta di nada; den cunucu di yerba berde E 
ta pone mi sosega. E ta hiba mi na awa trankil, pa mi bolbe haya forsa. E ta 
guia mi den caminda drechi fiel na su nomber” 
Salmo 23: 1-3 


Cu hopi tristeza pero conforme cu Dios su boluntad nos ta anuncia cu a 
fayece, nos kerida mama, ruman, suegra y amiga: 


Sra. Marie Odette 
Dabian-Wever 
*4-04-1941 - †29-11-2022 
Vda. di † Celestino “Miro” Dabian 


Na nomber di su Yiunan: 
Caresse y Fred Imon-Dabian 
Danilo Dabian 


Su Rumannan: 
Oswald Wever y famia 
Ofelia Paris-Wever y famia 
Letitia Wever 
Darius Wever y famia 
Lourdes Ligthart-Wever y famia 


Sua y cuñanan: 
Alice Wever-Scharloo y famia 
† Riri Dabian y famia 
Chichi Croeze-Dabian y famia 
Norma Lampe-Dabian y famia 
Hai Dabian y famia 
Rhona Geerman-Dabian 
Romi Dabian 
Mariska Verschoor-Dabian y famia 
Mildred Dabian-Vingal y famia 
Mirna Dabian- Panneflek 


Mescos cu ruman: 
Maria y Eric de Cuba 


Amiganan: 
Griselda Arends 
Maria y Marcelo Croes 
Marulo y Ro Croes 


Mescos cu yiu: 
Junior Arends y famia 
Gilbert Hooyboer 
Su ayudante fiel: 
Magalis Gomez-Gutierrez 


Primo-, prima-, sobrino-, sobrina- y ihanan 


Demas famia: 
Wever, Dabian, Imon, Croes, Arends, Hese, Oduber, Paris, Lampe, 
Verschoor, Sharloo, de Cuba, Ligthart, Fowler, Zievinger, Boogaard y 
Gomez-Gutierrez. 


Ta invita tur famia, amigo-, amiganan y demas conocirnan pa asisti na 
acto di condolencia cual lo tuma luga diasabra 3 di december pa 
6.30 PM pa 9.00 PM na Rudolf Arendsstraat 30. Acto di despedida lo ta 
dialuna 5 di december na Aurora Funeral Home pa 8.30 AM pa 11.00 
AM. 


Despues lo tuma luga cremacion den seno familiar. 


Ta pidi pa no manda flor of krans, lo tin un box disponibel pa haci un 
donacion na Wilhelmina Kanker Fonds. Despues di acto di despedida no 
ta ricibi bishita di condolencia na cas. 


Nos ta pidi disculpa si den nos tristeza nos por a lubida un of mas famia. 

Every life is noted and is cherished, 
and nothing loved is ever lost or perished. 


“Y nos tur sa cu den tur cos 
Dios ta traha pa e bon di tur hende cu ta stim’e” 
Cu inmenso dolor na nos curason, pero conforme 
cu Dios su boluntad, nos ta anuncia fayecimento di: 


Hector Mario 
(Tico) Quilotte 
Aruba, *24-11-1941 - †24-11-2022 


Na nomber di su pareha: 
Shirley Jacobs 


Yiunan di su pareha: 
Mieke v/d Naar-Jacobs y famia , 
D’mitri Jacobs y famia, 
Samara Rafael-Jacobs y famia, 
Fernando 


Su rumannan: 
Vda. Prudencia (Nora) Maduro-Zievinger 
†Hildo Quilotte 
† Rudolf (Dolfi) Quilotte y esposa Anje van Brederode 
†Emeterio Antonio (Tjel) Quilotte 
†Alcides (Chido) Quilotte y esposa Julieta de Cuba 
Yvette Quilotte 
Ivonne Quilotte y esposo Harold Pereira 


Sobrino- y sobrinanan: 
John Maduro y famia 
Giovanni Maduro y famia 
Michael Maduro y famia 
Marlon Quilotte y Beatriz (Bea) y famia 
Lucien Quilotte 
Aschia y Vinod Daswani-Quilotte y famia 
Yelsomine Quilotte y yiu 
Giovanni y Chantal Quilotte-Gutersohn y famia 
Melvin Quilotte y Jhosmery Bracho Arrieta 
Joelle Quilotte y yiunan 
Vanessa Quilotte y yiu 
Indra Pereira y yiu 


Cuña- y suanan: 
Yvonne Croes, Vda. Betty de Freitas-Jansen, Vda. Sita Angela- 
Jansen y famia, Vda. Mary Wever-Jansen y famia, Frans Jansen y 
famia, Chai Jansen y famia, Andres Jansen y famia 


Primo-, prima- y ihanan: 
Quilotte, Odor, Emers, Arends, Ridderstap, Grijt,Vos, Loefstok, 
Scharbaay, Camacho. 


Demas famianan: 
Quilotte, Jacobs, Maduro, van Brederode, Croes, de Cuba, Jansen, 
Anthony, Pereira, Toppenberg, Bermudez, Antonio, Jeand’or, 
Rodriguez, Rivadeneira, Becker, Franca, Luidens, su amigonan di 
Centro di Bario Playa Pabou, Grupo Monarca 60+, Biba Bida Cruz 
Cora, Organisador- y integrantenan di Nochi di Bolero, tur musico y 
cantante cu Tico a considera su amigonan durante su trayectoria 
largo como Cantante Bolerista di Aruba y tur ex-coleganan di Post 
Aruba. 


Nos ta pidi nos disculpa si den nos tristesa nos por a lubida un of otro 
nomber. 


Ta invita pa e acto di condolencia y despedida na Aurora Funeral 
Home, diabierna, 2 di december 2022 di 1’ or – 4’ or p.m. 
Cremacion lo tuma lugar despues den seno di famia sercano. 


‘.. Pasobra mi ta convensi cu ni morto, ni bida, ni angelnan, ni 
principadonan, ni cosnan presente, ni cosnan futuro, ni podernan, ni 
haltura, ni profundidat, ni ningun otro cos crea, lo por separa nos for 
di e amor di Dios 
cu ta den Cristo Jesus nos Señor ..’ 
Romanonan 8:38-39 


A bay sosega serca Señor: 


Barbara 
Figaroa-Simileer 
Cariñosamente yama ‘Baita of Tanta Baita’ 
*04–12–1930 - 25–11–2022 


Na nomber di su: 
Esposo: Juan Figaroa 


Mescos yiu: Louis & Cathy Figaroa y yiunan 
Shahayra & Ramsey Willems-Figaroa y yiunan 
Lisandra & Louis Figaroa 


Mayornan: Juan Gregorio Simileer 
Leonora Simileer-Jacobs 


Rumannan: 
Joanna & Nicolas Figaroa y famia 
Epifanio & Eduvigis Simileer y famia 
Pablo & Francisca Simileer y famia 
Reymundo & Severina Simileer y famia 
Maria & Jose Roza-Simileer y famia 
Marco & Juana Simileer 
Francisca & Pablo Wouter-Simileer y famia 
Altagracia Simileer y famia 
Jose & Clarita Simileer y famia 


Su subrina stima: Elvira & Michael Maduro y famia 


Demas subrino- y subrinanan 
Primo- y primanan 


Swa y cuñanan: 
Teresita & Stefanus Figaroa y famia 
Juana & Marco Simileer 
Ana & Esteban Tromp y famia 
Lodewika & Gregorio Tromp y famia 
Aurora & Mario Oduber 
Filomena & Casiano Tromp y famia 
Luis & Maria Figaroa y famia 


Demas famia na Aruba, Hulanda, Merca y St. Croix: 
Simileer, Figaroa, Willems, Jacobs, Roza, Wouter, Peña, Ruiz, Franken, 
Arends, Farro, Giel, Perez, Henriquez, Fingal, Bernabela, Sprock, 
Tromp, Paesch, Christiaans, Zarabia, Guzman, Torres, Joseph, Zondag, 
Everon, Dania, Orman, Hernandez, Doedens, Espítia, van der Biezen, 
Briesen, Rosario, Miranda, Wortman, Maduro, Croes, Kock, Kelly, 
Boekhoudt, Werleman, Jansen, Semeleer, Lopez, de Cuba, Guedez, 
Polanco. 


Un gradicimento special na tur empleado di Cas Cristelle. 


Acto di entiero lo tuma lugar diasabra 3 di december 2022 for di 
9’or pa 11’or di mainta na Royal Funeral Home y despues lo sali pa 
Santana Catolico na Noord. 


Disculpa nos, si den nos tristesa nos por a lubida algun famia of 
conocir. 

